Gde je Aleksandar Pešić, nekada prvi strelac Superlige?\nIzvor: Sportske.net, 23.Maj.2020, 10:10\nPovratak Aleksandra Pešića...\nNekada najbolji strelac Superlige i napadač Crvene zvezde pred novom selidbom.\nAleksandar Pešić je iz Crvene zvezde otišao u Al Itihad leta 2018. godine za čak 4,2 miliona evra, ali u timu iz Saudijske Arabije nije ispunio očekivanja.\nZbog toga je posle samo šest meseci otišao na pozajmicu u Seul, ali klub iz Južne Koreje nema novca da otkupi >> Pročitaj celu vest na sajtu Sportske.net << njegov ugovor, pa se sada vraća u Al Itihad.\n"Nismo se dogovorili oko uslova. Seul ne može da ispuni obaveze iz mog ugovora u Saudijskoj Arabiji, tako da ću za mesec i nešto dana da se vratim u Al Itihad", kratko je potvrdio Pešić za Žurnal.\nVidećemo da li će se Pešić zadržavati u Al Itihadu, ili će možda ponovo da promeni sredinu. Povratak u srpski fudbal zvuči nerealno, jer nijedan klub ne može da pokrije ni blizu njegova primanja iz Saudijske Arabije...\nPodsetićemo i na to da je Pešić u sezoni 2017/18 bio prvi strelac Superlige Srbije sa čak 25 datih golova, tada se nadao i pozivu reprezentacije, ali je uspeo da ubeleži samo jedan nastup i to novembra 2016. godine u prijateljskoj utakmici sa Ukrajinom, kada je bio član Tuluza...


Milijaš: Pobeda karaktera i želje\nKapiten fudbalera Crvene zvezde Nenad Milijaš rekao je da je njegova ekipa karakterom i većom željom uspela da pobedi Novi Pazar u gostima. Vezni fudbaler „crveno-belih“ je u 17.\nMilijaš: U Novom Pazaru smo napravili važan korak ka tituli\nKapiten fudbalera Crvene zvezde Nenad Milijaš rekao je da je njegova ekipa karakterom i većom željom uspela da pobedi Novi Pazar u gostima. "Smatram da na teškom terenu, na kojem je bilo gotovo ...\nZvezda prva osvojila Novi Pazar, golčina Milijaša za 14. pobedu u nizu!\nZvezdini navijači prvi put su gostovali u Novom Pazaru, utakmica između tamošnjeg Superligaša i trenutnog lidera prvenstva Srbije proglašena je za meč visokog rizika 24.\nJSL: Milijaš rešio derbi u Pazaru\nFudbaleri Crvene zvezde pobedili su Novi Pazar u gostima sa 1:0 u derbiju 24. kola Jelen Superlige. Crveno-beli su do 14. uzastopne pobede stigli evrogolom kapitena Nenada Milijaša u 17.\nZVEZDA PREŽIVELA NOVI PAZAR: Milijaš golom produžio seriju na 14 pobeda! (VIDEO)\nCrvena zvezda uspešno je preživela najneugodnije gostovanje u Jelen Superligi pošto su pobedili Novi Pazar sa 1:0 i tako trenutno pobegla Partizanu šest bodova Fudbaleri preživeli su neugodno ...\nMILIJAŠ ŽELI TITULU: Krajnji cilj je sve bliže\nMilijaš je u 17. minutu iz slobodnog udarca postigao jedini gol na susretu i tako obezbedio Zvezdi prvo mesto i posle 24. kola Super lige. NOVI PAZAR - Kapiten fudbalera Crvene zvezde Nenad Milijaš ...\nCrvena zvezda pokupila pazar\nIako je danima najavljivana da će se dogoditi na tribinama, drama i to sportska viđena je pretežno na fudbalskom terenu Gradskog stadiona u Novom Pazaru.\nZvezda slavila u Novom Pazaru, Partizan bolji od Jagodine\nNOVI PAZAR – Fudbaleri Crvene zvezde savladali su danas u Novom Pazaru istoimenu domaću ekipu sa 1:0 i osvojili dragocene bodove u borbi za titulu prvaka Srbije.\nMilijaš: ''Drago mi je da promašeni penal nije uticao na ishod''\nČovek odluke u pobedi Crvene zvezde nad Novim Pazarom naglasio je da je njegov tim imao ''karakter i veću želju za pobedom'', kao i da je ''na vreme'' postignut gol koji je Zvezdi olakšao posao.\nZvezda slavila u Novom Pazaru, pobede Rada i OFK Beograda\nNOVI PAZAR - Fudbaleri Crvene zvezde savladali su danas u Novom Pazaru istoimenu domaću ekipu sa 1:0 i osvojili dragocene bodove u borbi za titulu prvaka Srbije.\nGolčina Milijaša utišala Torcidu, Lazović promašio penal (VIDEO)\nNovi Pazar – Crvena zvezda 0:1 (0:1) Strelac : Milijaš u 17. minutu. (FOTO: N. Negovanović) Crvena zvezda je pregrmela najteže gostovanje u prolećnom delu sezone, ne računajući večiti derbi u ...\nMilijaš srušio neosvojivu tvrđavu (VIDEO)\nNovi Pazar poklekao pred domaćom publikom prvi put od maja prošle godine – Zvezda ostaje lider srpskog šampionata Novi Pazar je konačno pao! Udarac Nenada Milijaša sa skoro 30 metara bio je dovoljan ...\nJSL: Novi Pazar - Crvena zvezda 0-1 (kraj)\nFudbaleri Crvene zvezde uspešno odradili pred sobom verovatno najteži zadatak u dosadašnjem toku prolećnog dela šampionata. U Novom Pazaru crveno-beli slavili spektakularnim golom Nenada Milijaša.\nI Pazar je nemoćan pred Zvezdom!\nFudbaleri Crvene zvezde napravili još jedan veliki korak ka osvajanju šampionske titule. Na mestu gde je Partizan u prvom prolećnom kolu ostavio dva boda, Zvezda je rutinski trijumfovala, a čovek ...\nMilijaš utišao Pazar!\nKapiten Crvene zvezde fantastičnim pogotkom doneo crveno-belima pobedu na teškom gostovanju u Novom Pazaru. OFK Beograd i Rad zabeležili izuzetno bitne trijumfe u borbi za opstanak.\nMilijaš: Karakter i veća želja za pobedom\nKapiten Crvene zvezde Nenad Milijaš rekao je da je njegova ekipa karakterom i većom željom uspela da pobedi Novi Pazar u gostima. – Smatram da danas na teškom terenu, na kojem je bilo gotovo nemoguće ...\nJelen Superliga: Zvezda pobedila u Novom Pazaru, strelac Milijaš\nKapiten Crvene zvezde rekao je da je njegova ekipa karakterom i većom željom uspela da pobedi Novi Pazar u gostima. Čovek odluke: Nenad Milijaš u duelu sa Edinom Selimovićem "Smatram da danas na ...\nZvezda pobedila u Novom Pazaru, sukob navijača posle utakmice\nFudbaleri Crvene zvezde pobedili su danas u gostima ekipu Novog Pazara sa 1:0, u utakmici 24. kola Super lige Srbije. Jedini pogodak na susretu postigao je kapiten beogradskog kluba Nenad Milijaš u ...\nIzabranici trenera Slaviše Stojanovića "pregrmeli" su veoma teško gostovanje i naneli Pazarcima prvi poraz ove sezone na domaćem terenu. Crveno-beli na tabeli nacionalne Superlige sa utakmicom više ...


Akcija "Market 1": Rasvijetljene krađe na štetu vlasnika marketa "As" | Faktor.ba\nAkcija "Market 1": Rasvijetljene krađe na štetu vlasnika marketa "As"\nObjavljeno: 14.09.17 u 11:36 Autor: B. S. 0\nBanjalučka policija organizovala je jučer akciju "Market 1" usmjerenu na rasvjetljavanje krivičnih djela protiv imovine i uhapšeno je pet osoba.\nAkcija je realizovana pod nadzorom Okružnog tužilaštva Banja Luka. Ukupna šteta procijenjena je na oko 40.000 maraka.\nNačelnik Sektora kriminalističke policije Darko Novković pojasnio je da su osumnjičeni u periodu od 6. juna do 11. oktobra 2016. godine na području Banje Luke zajedno i odvojeno počinili dvije teške krađe, jednu krađu, te jedno oduzimanje automobila.\n- Uz prethodni dogovor 12. augusta 2016. godine došli su do marketa i iskoristili nepažnju vlasnika i ukrali auto i novac u njemu, a zatim pokušali uništiti tragove. Vozilo je nađeno i vraćeno vlasniku – kazao je Novković.\n- Prikupljeni dokazi i izvještaji biće dostavljeni Okružnom tužilaštvu Banja Luka – dodao je Novković.\nOn je istakao i da je većina osumnjičenih od ranije poznata policiji, ali da se ne mogu dovesti u vezu sa vlasnikom. Nezvanično saznajemo da se radi o vlasniku marketa "As", kao i pazaru ovog marketa u Banjoj Luci.\nNačelnik PU Banja Luka Željko Spasojević osvrnuo se na stanje sigurnosti na banjalučkom području i ocijenio je da je ono zadovoljavajuće. Kriminalitet je smanjen za 18,4 posto u odnosu na august prošle godine, a rasvijetljenost krivičnih djela je blizu 80 posto.\nSmanjene su krađe i saobraćajne nesreće, ali je bilo više poginulih u saobraćaju u odnosu na uporedni period lani, a desilo se samo jedno razbojništvo. Nije bilo ubistava, a zabilježeno je pet samoubistava.\nS obzirom na učestale žalbe Banjalučana na buku ovog ljeta, karakteristično je i da je policija u augustu evidentirala pet prekršaja uznemiravanja građana bukom, dok prošle godine nije bilo takvih prekršaja.\nTagovi: krađa PU Banja Luka akcija Market 1


Derbi kola u Kuli: FK Hajduk 1912 dočekuje Dinamo iz Pančeva – Opština Kula\nDerbi kola u Kuli: FK Hajduk 1912 dočekuje Dinamo iz Pančeva\nOtvoren Letnji festival u Kuli\nKula domaćin mladim fudbalerima Srbije i Crne Gore\nObjavio u 7. septembra 2018.\nFK Hajduk 1912 danas dočekuje drugoplasiranu ekipu Dinama iz Pančeva. Utakmica je zakazana za 16.30 časova a ulaz na zapadu je 100 dinara. Oba tima imaju po sedam bodova, s tim što su Kuljani na trećem mestu na tabeli zbog nešto lošije gol razlike.\nUtakmica će se održati na stadionu Milan Sredanović. FK Hajduk se takmiči u Srpskoj ligi grupa Vojvodina.\nDo 27. jula rok za dostavu godišnjih programa izgradnje, opremanja i održavanja sportskih objekata za 2021. godinu.\nNajbolji plivači Vojvodine na prijemu kod predsednika opštine\nVelika posećenost i dobra organizacija obeležili kasačke trke u Ruskom Krsturu


POČETNA TEHNODROM Novi podli malver samo čeka da uđete na porno sajt pa da...\nIstraživači kompanije ESET, specijalizovane za bezbednost u oblasti interneta i IT-a, nedavno su otkrili novi lanac malvera, koji cilja korisnike porno sajtova, i koji iznuđivanje novca podiže na potpuno novi nivo.\nU pitanju je malver pod imenom Varenyky koji prati aktivnosti na zaraženim računarima i čeka sve dok žrtva ne poseti neki porno sajt, da bi u tom trenutku počeo sa snimanjem ekrana.\nKada se inficirani fajl otvori prvo se proverava da li je žrtva sa područja Francuske, pa ako nije program se povlači bez nanete štete, piše Forbes.\nAli ukoliko se ispostavi da je žrtva sa ciljanog područja – malver se instalira na računar. On, zatim, preuzima lozinke i snima ekran svaki put kada žrtva poseti neki porno sajt.\nJoš uvek nema dokaza o tome da su se snimljeni sadržaji koristili protiv žrtava, pa se pretpostavlja da napadači ispipavaju teren za nove načine na koje bi mogli da iznude još više novca (tzv. sextortion).\nIZVORForbes, PC Press\nPRETHODNI ČLANAKJoš sedam dana do kraja konkursa za mlade heroje Srbije!\nSLEDEĆI ČLANAKIzložba “Jedan izlog jedna slika” od četvrtka u Požarevcu\nAko vam je Facebook ovih dana tražio da se ponovo ulogujete, ovo nije loše da znate!\nFBI UHAPSIO SRBINA: Hakovao NBA Live i FIFA 2018 igricu, ukrao stotine hiljada dolara


Frum: Antidoping sistem je podložan manipulaciji, potrebna je lična odgovornost\nTrostruki pobednik Tur de Fransa, britanski biciklista Kris Frum rekao je da je antidoping sistem podložan manipulacijama zbog toga što je sportistima dozvoljeno da koriste zabranjena sredstva kao lek.\nFrum je dva puta koristio izuzeće iz terapeutskih razloga (TUE), što su hakeri ovog meseca otkrili javnosti.\n"Znam da moram ne samo da se povinujem pravilima, nego da idem i preko toga da bih mogao da budem dobar primer i moralno i etički. Jasno je da je sistem TUE podložan zloupotrebi i da Međunarodna biciklistička unija (UCI) i Svetska antidoping agencija (WADA) moraju hitno da se pozabave time. U isto vreme, postoje sportisti koji ne samo da se povinuju postojećim pravilima, nego i pravilima fer-pleja", napisao je Frum na Tviteru.\nOn je istakao da nikada nije imao pristup "pobede po svakoj ceni", niti je želeo da se menjaju granice pravila.\n"Verujem da svaki sportista mora da preuzme ličnu odgovornost po ovom pitanju sve dok se ne uvedu stroži propisi", rekao je Frum.\nNjegov zemljak i još jedan pobednik Tur de Fransa Bredli Vigins oštro je kritikovan zbog TUE. Hakeri su otkrili da je on nekoliko dana pre tri najveće trke dobijao intermuskularne injekcije jakog kortikosteroida.


Ši Djinping doživotno predsednik Kine?\nDa li promena kineskog ustava znači da će aktuelni predsednik ostati doživotno na vlasti?\nKineski narodni kongres danas je glasao da ukine ograničenja na broj predsedničkih mandata.\nTo glasanje otvara put za sadašnjeg predsendika Ši Djinpinga da bude na vlasti zauvek. Šiov tekući mandat se završava 2023., ali analitičari navode da će on verovatno i dalje ostati na položaju lidera te zemlje.\nUstavnim amandmanima odobrenim danas se takodje predvidja uvršćenje političkih razmišljanja i vizije Ši Djinpinga u ustav, sto je prvi put od osnivača Kine Mao Ce Tunga da se to dešava nekom aktuelnom kineskom lideru.\nOvim promenama se takodje jasnije no ikada ranije uspostavlja absolutna vladavina Komunističke partije kad su u pitanju bilo kakva poslovanja ili stavovi, kao jedine političke organizacije koja je sposobna da vlada Kinom.\nOvaj potez je naišao na neoubičajeno veliku kritiku u Kini. Za mnoge Kineze političko manevrisanje sa ciljem doživotnog mandata vraća sećanja na haotičnu vladavinu Mao Ce Tunga i Kulturnu revoluciju od 1966. do 1976. godine.


Kako štampane majice mogu da promovišu vaš posao\nKompanije svih veličina neprestano traže načine da promovišu svoje poslovanje. Neki mogu da koriste znakove ili natpise, ali jedan od najboljih načina da promovišete svoje poslovanje široj javnosti je upotreba majica. Kako se majice sa imenom i logotipom vaše kompanije nose po gradu, to će ostati u umu ljudi iz zajednice.\nIako možda već mislite da je štampanje majica dobra ideja, možda se pitate kako se mogu koristiti za promociju vašeg poslovanja. Evo nekoliko načina na koje dizajn može da promoviše vaše poslovanje.\nNajlakši način da promovišete svoje poslovanje pomoću majica je da ih podelite zaposlenima. Majice su obično najudobnija garderoba za nošenje iznad pojasa, pa će se tako dobro dizajnirana majica nositi vikendom po gradu, pored kancelarije ili sponzorisanih događaja.\nKako možete kreirati majicu koju će vaši zaposleni sa uživanjem nositi možete videti na ovom blogu koji smo pisali ranije u toku meseca.\nMajica može da sadrži naziv i logotip na prednjoj i/ili zadnjoj strani košulje, kao i sve ostalo što bi moglo biti važno za vašu kompaniju, kao što su adresa, veb lokacija ili broj telefona vašeg preduzeća, tako da oni koji vide majicu će znati ko ste i kako može da vas kontaktira.\nOdržite konkurs za dizajn\nOdličan način da se ime vašeg preduzeća objavi u javnosti je održavanje takmičenja na kojem će ljudi želeti da učestvuju. Ako razmišljate o štampanju majica, dobar način da to uradite je kreiranje takmičenja u kojem učesnici će poslati dizajn za vašu kompaniju. Pobednik takmičenja može dobiti nagradu, poput besplatnog proizvoda ili usluge.\nPored toga što ćete verovatno dobiti odličan dizajn, ovo je odličan način da ljude na ciljnom tržištu uključite u svoju kompaniju. Jednom kada se odabere pobednički dizajn, novi dizajn možete promovisati na svojoj veb stranici i stranicama društvenih medija.\nVećina industrija ugošćuje sajmove kojima kompanije prisustvuju kako bi promovisale svoje poslovanje kupcima. Oni koji su zainteresovani za usluge vaše industrije prisustvovaće i videće šta je dostupno. Iako je kabina na sajmu dobra ideja, pametno je i da prisutni nose majicu vaše kompanije. Deo osoba sa majicama možete postaviti na štand, dok drugi lutaju po sajmu, pokazujući logotip vaše kompanije gde god da odu. Nije loša ideja i poneti par majici viška, ako uspostavite bilo kakve dobre kontakte na izložbi, možete im pokloniti majicu.\nLjudi uvek žele besplatne stvari, bez obzira odakle ih dobijaju ili od koga su. Kada odštampate majice, sponzorisanje događaja je odličan način da majicu predstavite javnosti. To mogu biti događaji poput lokalne dobrotvorne trke gde učesnicima dajete majicu ili mali ligaški tim gde majice dajete deci i roditeljima. Rezultat će biti širenje imena i brenda vaše kompanije po tom području.\nBez obzira da li ste mala ili velika kompanija, uvek tražite nove načine za promociju svoje kompanije. Jednostavan način za to je pronalaženje verodostojne kompanije za dizajn štampanih majica na internetu..\nŠto više osoba nosi majice sa vašim podacima, druge osobe oko njih će sve više znati vaše ime, logotip i kontakt informacije.\nMi u Focus Sport-u kreiramo personalizovane majice koje nose s ponosom i uzbuđenjem a ujedno mogu promovisati I vašu kompaniju.\nAko želite dodatnu pomoć u odabiru majice ili započinjanju narudžbine majica kompanije, javite nam!\nNaš tim bi vam rado pomogao da započnete proces.


SKGO :: Gradovi i opštine složni u podršci građanima sa KiM\nGradovi i opštine složni u podršci građanima sa KiM\nStalna konferencija gradova i opština, Radna grupa Vlade Republike Srbije za pružanje podrške vođenju unutrašnjeg dijaloga o Kosovu i Metohiji i Ministarstvo državne uprave i lokalne samouprave organizovali su u Nišu, 12. februara 2018. godine, okrugli sto gradova i opština u okviru procesa „Unutrašnji dijalog o Kosovu i Metohiji".\nOkrugli sto je organizovan na inicijativu predsednika Republike Srbije Aleksandra Vučića, a učestvovali su ministar državne uprave i lokalne samouprave Branko Ružić, direktor Kancelarije za Kosovo i Metohiju Marko Đurić, gradonačelnik Niša Darko Bulatović, državni sekretar u Ministarstvu državne uprave i lokalne samouprave Bojan Stević i državni sekretar u Ministarstvu pravde Radomir Ilić. Skup je vodila predsednica SKGO i gradonačelnica Sombora Dušanka Golubović.\nPredsednica SKGO Dušanka Golubović je istakla da je ideja današnjeg okruglog stola vođenje dijaloga o tome kako da naša znanja i iskustva podelimo sa opštinama sa Kosova i Metohije. "Želimo da ukažemo na mogućnosti u vezi sa međuopštinskom saradnjom, u pogledu raspodele kapaciteta, angažovanja radne snage i raspoložive stručne pomoći. Svakako, razmatraćemo i druge načine i vidove pomoći opštinama na teritoriji Kosova i Metohije.", rekla je Golubović.\n"Vaš dolazak u ovom broju pokazuje koliko je značajna tema unutrašnjeg dijaloga o KiM. Važno je da zajedno sprovedemo dijalog, da sagledamo rešenja koja stoje pred nama i da zauzmemo mudar i realan pristup koji nas vodi u budućnost", rekao je ministar Ružić i dodao da je potrebno da širok spektar aktivnosti fokusira i primeni na celishodan i decentralizovan način.\nMarko Đurić smatra da je jako važno da srpske opštine na KiM znaju da o njima brine čitava Srbija, te da nije prioritet u novcu, već je potrebno da se lokalne samouprave organizuju i individualno pomognu onoliko koliko mogu. "Nekada je to poseta, nekad tako što ćemo naći privrednike iz lokalnih opština koje će stipendirati srpsku decu na KiM. Na kraju i mi iz Vlade i opštine koje mogu da podrže, podržaćemo i novčano", rekao je Đurić.\nNa sastanku, koji je okupio gradonačelnike i predsednike opština iz cele Srbije, predloženo je da svakoj od srpskih opština na KiM pomaže po 10 lokalnih samouprava iz centralne Srbije, koje će na taj način zajednički voditi računa o našim građanima na KiM.


Posle Crne Gore “RAMPU” za Srbe spustili i Hrvati: Postavili kriterijum koji važi samo za državljane Srbije | Novosti.RS\nV. M. - V. K.\npetak, 29. 05. 2020. u 06:46\nNa primorju u Crnoj Gori nadaju se gostima iz Srbije\nSRBIJA i dalje ne zadovoljava kriterijum za otvaranje granica - 25 obolelih od virusa korona na 100.000 stanovnika, pa će odluka Vlade o zabrani ulaska građana te zemlje u Crnu Goru i dalje ostati na snazi.\nTo je juče u Podgorici saopštio Milutin Simović, potpredsednik Vlade i predsednik Nacionalnog koordinacionog tela, u parlamentu, gde je odgovarao na poslanička pitanja. Istovremeno, premijer Hrvatske Andrej Plenković najavio je otvaranje granice za turiste iz 10 evropskih zemalja, a na spisku, takođe, nema Srbije. On je kazao da će lista biti proširivana "u skladu sa situacijom".\nOdluka Podgorice, koja se ne zasniva na epidemiološkoj matematici, jer rampa ne važi, recimo, za Nemce i Poljake iako ne zadovoljavaju zdravstvene kriterijume, još izaziva gnev među zvaničnicima u Beogradu.\nTako je premijerka Ana Brnabić rekla da je to "savršeno jasna" poruka Podgorice da su građani Srbije nepoželjni u Crnoj Gori. Ona je ocenila da je ta odluka "klasičan slučaj kada politikantstvo zamagli ekonomski interes i ono što je dobro za vašu privredu i građane":\n- Ta njihova odluka je vođena političkim motivima a što se tiče poruke premijera Markovića da sam mogla da ga pozovem kako bi mi razjasnio tu odluku, nema šta da mi je neko obrazlaže, sve mi je savršeno jasno.\nBrnabićeva je navela i da veruje da će Podgorica promeniti odluku pod pritiskom turističkog sektora.\n- Verujem da će biti velikog pritiska hotelijera jer je turizam najveći deo njihove ekonomije i zato su naši građani veoma dobri turisti. U jednom trenutku će popustiti pod pritiskom i verujem da će nas onda pozivati da dođemo u Crnu Goru. Ja pozivam građane da ne idu tamo gde su nepoželjni, ali gde god da odu Vlada Srbije će biti otvorena za saradnju.\nŠef diplomatije Ivica Dačić zapitao kako je moguće da srpski državljani nisu zdravstvena opasnost za Grčku, Bugarsku i Mađarsku, koje otvaraju granice za naše građane, dok za Crnu Goru jesu?\nNa odluku Podgorice reagovao je i zvaničnik Stejt departmenta i američki izaslanik za Zapadni Balkan Metju Palmer:\n- Crna Gora ima pravo da uspostavi parametre za to ko može da uđe u zemlju i postoji epidemiološka komponenta u procesu donošenja te odluke, ali Podgorica treba i da pažljio razmotri kako bi to moglo da utiče na odnose sa važnim susedom i kako će uticati na letnju turističku sezonu s obzirom na važnu ulogu srpskih turista u crnogorskoj ekonomiji.\nTenzije je donekle pokušao da ublaži ambasador Crne Gore u Srbiji Tarzan Milošević, koji je rekao da spisak zemalja prema kojima Podgorica otvara granice nije konačan:\n- Nama je najveći interes da otvorimo granice sa Srbijom. Mislim da će se aktuelna situacija u vezi sa otvaranjem granica rešiti u narednih deset dana. Srbi i Crnogorci su bratski narodi.\nInače, odluku da otvori granice za državljane više zemalja, među kojima je i Srbija juče je donela BiH.\nDODIK: MILOVI SEJU STRAH\n- Negiranje srpskog identiteta u Crnoj Gori je negiranje same Crne Gore. Otimanje hramova SPC i hapšenje crkvenih velikodostojnika sigurno nije način da se Crna Gora legitimiše kao demokratska država. Vlast u Podgorici trebalo bi da prestane da plaši svoje građane kako neko ima nešto protiv crnogorske državnosti. Tu mislim na sejanje straha od Srbije.\nGRUPA "Beogradski sindikat" reagovala je na video-spot opštinskog odbora DPS Nikšić u kojem je u promociji turističkih i festivalskih dešavanja u tom gradu iskorišćen snimak njihovog nastupa, iako im je, podsećaju, od februara zabranjen ulaz u Crnu Goru uz obrazloženje da "predstavljuju opasnost po nacionalnu bezbednost".


Američka kompanija zapošljava 200 radnika u Banjaluci do kraja sljedeće godine - Biznis Info\nYou are at:Home»Ekonomija»Američka kompanija zapošljava 200 radnika u Banjaluci do kraja sljedeće godine\nAmerička kompanija zapošljava 200 radnika u Banjaluci do kraja sljedeće godine\nBy BiznisInfo on\t 08/06/2017 Ekonomija\nAmerička kompanija „NCR“ počela je danas sa radom u Banjaluci a u njoj bi, u toku ove i sljedeće godine, pored trenutnih 30 trebalo biti zaposleno još 170 radnika.\nKompanija pruža tehničku podršku za softverske probleme na globalnom nivou, uglavnom za korisnike u Sjevernoj Americi. Kompletna podrška odvija se na engleskom jeziku, a pošto je u planu proširenje tržišta, uskoro bi trebalo da bude omogućena i podrška na španskom i francuskom jeziku.\nMinistarstvo nauke i tehnologije je u ime Vlade Srpske 5. maja potpisalo sa kompanijom “NCR” Banjaluka Ugovor o dodjeli sredstava za realizaciju programa podrške zapošljavanju u oblasti usluga koje su predmet međunarodne trgovine. Ugovor je vrijedan dva miliona KM, a zahvaljujući njemu će biti zaposleno ukupno 200 radnika od čega 25 odsto sa visokom stručnom spremom.\nKompaniju je danas posjetio ministar nauke i tehnologije Republike Srpske Jasmin Komić koji je izrazio zadovoljstvo zbog investicije ove respektabilne multionacionalne kompanije. Komić je izrazio nadu da će ovo ujedno biti pozitivan signal i drugim investitorima.


Press Online :: Festivali :: Exit u misiji da dovede Prodigy u Srbiju\nČelni ljudi Exita, osnivač i direktor Dušan Kovačević i programski direktor i suosnivač festivala Ivan Milivojev pokušavaju da nagovore članove čuvenog engleskog benda The Prodigy Kita Flinta, Maksima Rijalitia i Lijama Hauletada Srbiju u poslednjem trenutku ucrtaju na mapu njihove, po svemu sudeći, poslednje svetske turneje.\nOvdašnju muzičku javnost nedavno je uzdrmala informacija da se jedan od najvećih bendova u istoriji muzičke industrije The Prodigy ove godine oprašta sa publikom, utoliko više što naše zemlje nema na listi destinacija na kojima će nastupati na svojoj oproštajnoj turneji.\nBrojni domaći muzičari odmah reagovali i apelovali na sve koncertne organizatore da nešto hitno preduzmu da se, verovatno i najomiljeniji strani bend ovdašnje publike, dovede u Srbiju na bar još jedan, oproštajni koncert.\nU nadi da će uspeti da ispune želju tako velikog broja ljubitelja muzike u Srbiji, Dušan Kovačević i Ivan Milivojev, uputili su se hitno u Austriju gde The Prodigy nastupaju na velikom "Snowbombing festivalu", kako bi pokušali da dobre decenijama negovane odnose sa tom grupom iz Engleske iskoriste i ubede ih da ove godine ipak učestvuju na Exitu, festivalu za koji su svetskim medijima sami kazali da im je najmiliji od svih na planeti.\n"Kada smo planirali da The Prodigy dovedemo ponovo u Srbiju, mislili smo da će to da bude nihova sledeća turneja, možda 2017. ili 2018, godine, ali nismo ni pretpostavili da bi ovogodišnja turneja mogla da bude i poslednja šansa da ih gledamo uživo kod nas. Izrazito visoki rezultati ankete koju smo sproveli su nas jako motivisali da uradimo sve što je u našoj moći da ih hitno vratimo u Srbiju", rekao je Kovačević Tanjugu.\n"Ipak, probaćemo sve što je u našoj moći. Hitno smo stupili u kontakt sa bendom, videćemo se sa njima za vikend i razgovarati o svim opcijama", naglasio je Milivojev.\nThe Prodigy postoje 25 godina, a sa poslednjim albumom "The Day is My Enemy", po šesti put uzastopno su se našli na prvom mestu britanske liste najprodavanijih albuma, što nijednom bendu osim legendarnih Bitlsa, nije pošlo za rukom.


Putin dao ocenu: Vlada dosta dobro prošla tešku godinu - Sputnjik Srbija\n12:51 24.12.2020 (osveženo 13:00 24.12.2020) Preuzmite kraći link\nVlada Rusije je, u celini gledano, dosta dobro izdržala tešku godinu, ocenio je predsednik Rusije Vladimir Putin.\nTokom sastanka sa članovima kabineta on je rekao da se u vanrednim okolnostima, kao što je epidemija virusa korona, vidi „ko je ko i za šta je sposoban“.\n„I s tim u vezi želim da naglasim da je vlada u celini posao odradila dosta dobro“, rekao je Putin.\nOn je podsetio da je za vrelo kratko vreme bio organizovan komplikovan posao i da ni u najtežim trenucima nije bilo „nikakve zbunjenosti, niko nije klonuo, to je bilo očigledno“.\n„Naprotiv, svi su zadržali hladnokrvnost, samokontrolu, radni elan i radili su pod velikim opterećenjem“, konstatovao je Putin.\nNaveo je da je nekada i do pola noći o situaciji razgovarao sa premijerom Mihailom Mišustinom.\nKako je rekao, u radu ministara u uslovima pandemije bilo je nedostataka, ali je uveren da su svi potrebni zaključci već izvučeni.\n„Uveren sam da su nas iskušenja koja smo prošli, a to je zaista bilo iskušenje ne samo za državu nego i za tim vlade, sve ujedinili i ojačali i naravno podstakli naš zajednički profesionalni potencijal“, rekao je ruski lider.\nKako je ocenio, poverenje je nešto najvrednije za svakog rukovodioca.\nPutin je dodao i da vlada nije dozvolila da u uslovima pandemije dođe do dramatičnog ekonomskog pada.\n„Bez obzira na sve teškoće bila je obezbeđena stabilnost i otpornost makroekonomskih pokazatelja, nastavljena je realizacija ključnih infrastrukturnih projekata i stvoreni novi podsticaji u oblasti građevinarstva“, rekao je Putin.\nPohvalio je vladu zbog međusobnog razumevanja i osećanja zajedništva.\nocena, vlada, Vladimir Putin


Švajcarci ubeđeni, prolaze, evo i zbog čega! - Sportske.net\nZvezdin rival smatra da rezultat laže i da su bolji tim. Ne misle da je "Marakana" prednost Zvezde...\nGarsija - Šta je moglo bolje?Ovo je već vest, Miloje hvalio igrača: "Doneće mnogo Zvezdi!"Delije zadovoljne, ali upozoravaju! Ima i kritika, evo koja dvojica su na udaru (TVITOVI)Zvezda nosi kući dobar rezultat iz Berna!Poluvreme - Sjajna utakmica u Bernu, Zvezda ima dobar rezultat! Novajlija oduševio (TVITOVI)\nU Švajcarskoj preovladava optimizam kada je u pitanju revanš protiv Crvene zvezde. Rezultat nije dobar, ali se Jang Bojsi vraćaju na Zagreb prošle godine kada su nokautirali Dinamo i posle 1:1 u prvom meču plasirali se u Ligu šampiona.\n"Da li će žestoka atmosfera na Marakani uticati na igrače. Neće, publika ne igra. Trava je zelena, 11 je protivničkih igrača, kao što ni VAR ne oseća atmosferu, tako ni igrači Jang Bojsa ne bi trebalo da budu nešto uplašeni", piše komentaror Blika.\nOn dodaje da je sada jasno šta može Zvezda.\n"Imaju visokog golmana i pleja svetske klase u Marku Marinu. Odbrana, no comment", dovodi u pitanje kvalitet Zvezdine poslednje linije najtiražniji švajcarski list.\nOni dodaju da Jang Bojs ume da postiže golove, da rezultat neće biti mali u Beogradu i da je to razlog za optimizam.\nKapiten Lustenberger kaže da je rezultat lošiji od igre.\n"Primili smo glupe golove, igrali smo bolje od njih, imamo čemu da se nadamo", kaže čovek koji je posle dugog igranja u Bundesligi pojačao tim iz Berna.\n"Rezultat ne odslikava pravo stanje stvari, šutnuli smo mnogo puta na gol, imali posed, moram da pohvalim igrače. Ali, par padova koncentracije smo morali da izbegnemo", primećuje Đerardo Sean, trener Jang Bojsa.\n"Nismo uspeli da dobijemo, ali ima nade. Moramo da dajemo golove u Beogradu, to je jedini recept. Igraćemo ponovo u Ligi šampiona", optimista je veteran Oro koji je postavio konačnih 2:2.\nJavnost veruje da će napad Jang Bojsa odlučiti, da su sposobni da makar dva puta zatresu mrežu Borjana na "Marakani" i da će njihov kvalitet doći do izražaja.\nMalo je reći da se ne slažemo, ali ništa nije gotovo u ovom dvomeču...


Rusija: Amerika u Ukrajini doliva ulje na vatru - Sputnjik Srbija\nRusija: Amerika u Ukrajini doliva ulje na vatru\n21:13 01.08.2017 Preuzmite kraći link\nIzrada plana isporuka oružja Ukrajini, po svemu sudeći, zasniva se na činjenici da je situacija na istoku zemlje nedovoljno eksplozivna. Opravdanje da se radi o isporukama naoružanja odbrambenog karaktera ne menja suštinu, rekao je direktor Departmana za pitanja neširenja i kontrole naoružanja Ministarstva inostranih poslova Mihail Uljanov.\n„Izrada plana isporuka oružja Ukrajini, po svemu sudeći, izgleda da se zasniva na tome da je situacija na istoku zemlje nedovoljno eksplozivna i da treba doliti ulje na vatru. To što se radi o isporukama naoružanja odbrambenog karaktera, suštinu ne menja, tim pre što ustanici ne preduzimaju pokušaje širenja teritorije koju kontrolišu i Kijev nema od koga da se brani“, rekao je Uljanov.\nList „Volstrit džurnal“, pozivajući se na američke činovnike, saopštio je juče da Pentagon i Stejt department prave plan isporuka protivtenkovskih raketa i drugog naoružanja Ukrajini. Odobrenje Bele kuće za sada nije stiglo.\n„Međutim, krugovi u Ukrajini koji su skloni da upotrebe silu američke isporuke bi sigurno shvatili kao ohrabrenje za vojne akcije. Odgovornost za takav razvoj događaja pala bi ne samo na Kijev, već i na Vašington“, dodao je visoki ruski zvaničnik.


Prevremeni izbori u Bugarskoj raspisani za 14. novembar | TRT Srpski\nPrevremeni izbori u ...\nPredsednik Bugarske Rumen Radev raspustio je parlament i raspisao nove prevremene izbore za 14. novembar kada će biti održani i redovni predsednički izbori u toj zemlji.\nParlament je prvo doneo odluku da se redovni predsednički izbori održe 14. novembra, a potom je bugarski predsednik Radev raspustio parlament i na isti datum raspisao i prevremene parlamentarne izbore.\nVladu će do novih izbora u tehničkom mandatu i dalje predvoditi premijer Stefan Yanev, a Radev je najavio kandidaturu na predsedničkim izborima.\nBugarski predsednik Radev je izrazio nadu da će tehnokratska vlada odgovoriti zadacima, a naredio je i smene na čelu ministarstava ekonomije, finansija i transporta.\n“Vlada tehnokrata suočila se s teškim nasleđem modela moći zasnovanog na oligarhiji, velikim kolapsom sistema socijalnih usluga i korupcijom u velikim infrastrukturnim projektima“, rekao je Radev.\nPremijer Yanev je rekao da je osnovni zadatak vlade da organizira poštene i transparentne izbore.\nIstičući kako su pred vladom veliki izazovi, Yanev je istakao da je Bugarskoj hitno potrebna vlada sa stabilnom podrškom u parlamentu.\nTagovi: #raspisani prevremeni izbori , #izbori , #prevremeni izbori , #bugarska


Šire se protesti u SAD\nProtesti protiv Volstrita se iz Njujorka šire i na druge veće gradove u SAD\nProtesti u Njujorku protiv Volstrita, odnosno ekonomskih nejednakosti u Americi i pohlepe velikih korporacija dobijaju na snazi, a policija je sinoć primenila silu nad demonstratima. Okupljanja su počela da se organizuju i u drugim američkim gradovima.\nAmerički predsednik Barak Obama danas je zaključio da su protesti protiv Volstrita neizbežna posledica postojećih nejednakosti:\n“Demonstranti daju svoj glas mnogo većem problemu, što je način na koji funkcioniše naš finansijski sistem”.\nPolicija je prošle večeri u Njujorku primenila silu nad demonstrantima koji su pokušali da probiju barikade. Uhapšeno je više od 20 ljudi. Protesti u njujorškoj finansijskoj četvrti počeli su pre 3 nedelje, kada se desetina ljudi okupila kako bi iskazala svoj gnev zbog pohlep velikih korporacija. Ove nedelje, protesti su dobili na snazi kada se demonstrantima pridružilo nekoliko hiljada Amerikanaca, među kojima i predstavnici moćnih sindikata.\n“Kada pokušavate da ukinete penzije, to znači da pokušavate da ukinete i sindikate koji bezbeđuju pristojne zarade. To je protivno američkim vrednostima,” kaže Hores Brigs, iz sindikata prevoznika.\nSlični protesti su održani u Filadelfiji, Baltimoru i Los Anđelesu, a danas I u Vašingtonu. Bela kuća kaže da su demonstracije razumljive, međutim republikanski pretendent na predsedničku nominaciju Herman Kejn je u intervjuu za “Volstrit džornal” izneo drugačije mišljenje:\n“Nemojte da krivite Volstrit, velike banke. Ako nemate posao i nista bogati, krivite sebe”.


26-08-2020 17:32 Srbija Politika\n"U Beloj kući, koliko znam, biće razgovora o enkonomskim temama Beograda i Prištine. Ali ne isključujem i neke druge teme, ali niko mi nije ništa pomenuo o BiH, niti bi to bilo logično", odgovorio je Aleksandar Vučić na postavljeno pitanje novinara.\n"Kada postavite pitanje zašto Kosovo ima pravo na otcepljenje, a RS to nema i na čemu je to zasnovano, ja ne mogu da vam dam odgovor, niti niko drugu. Mi moramo da razumemo nešto drugo, na pragmatičan način da sagledamo šta se dešava u svetu. Da li su baš za sve krivi Milošević do 2000, ili tadić i drugi nakon njega...Ne, uvek ste imali različite aršine i toga je bilo."\nVučić je napomenuo da se i sada pojedine zemlje mešaju u unutarpolitičke stvari suverene zemlje. "Ne daj bože da smo to mi uradili, ja bih bio označen kao diktator, a cela zemlja žigosana", kaao je on.\nPotom je istakao da prvo moramo da dobro razumemo da ne kukamo i da se na pravdu ne pozivamo. "Zaboravite na pravdu na svetskom nivou.\nPitao sam to svetske političare, a jedan veliki lider mi je rekao 'Aleksandre sve si u pravu, ali okolnosti i raspored snaga ni tebi ni Srbiji ne ide u prilog'."\n"Znam da Milorad Dodik razume našu poziciju, ali molim i Srbe da to razumeju. Bila je velika ofanziva, proterali su nam 250.000 ljudi iz Hrvatske, bio je napad koji pitanje dal bi nam ostavio Srbe u Banjaluci. To se nije dogodilo jer Srbija nije mogla da se brani. već zato što je Srbija bila slaba, ekonomski i politčki, jer smo izbeglice po Srbiji vukli da nam popravljaju demografsku sliku i da bi gospoda u centru moga da nastave da piju kaficu", rekao je Vučić.\nDakle, moramo da nastavimo da radimo tako da mi ne napravimo takve greške, da razgovaramo u miru i tražimo rešenja. "Želim da razgovaram sa Bošnjacima. Ima veliki brojnih opština u Srpskoj gde nemamo više naših ljudi pošto su se iselili, ali ima i njihovih gde je sve manje Bošnjaka. Zato sam se trudio da na najblaži način odgovorim na napade iz Sarajeva", objasnio je on.\n"Nismo svesni teške političke situacije, nismo razumeli da u ekomiji postižemo dobre rezultate. LJudi u Srbiji, a ponekad i u Srpskoj ne razumeju šta se dogodilo 1999.. Kada nam nešto ne odgovara mi se pravimo da ne razumemo šta je bilo 2008. Da li mislite da može bez posledica da prođe što se dogodilo 2010.?", upitao je on.\n"Lažete sebe, mene, svakog od svojih. To mi nije bilo opredeljujući u odluci da na najzešći mogući način branim srpske interese na KiM, braneći nešto što su rešili našom kapitulacijiom. Ušli smo da se borimo i podižemo temu Kosova, i udeo Srbije i ulog Srbije u celoj priči za koju znamo da je u ćorsokaku", naglasio je on.\n"Neko sa strane nameće to pitanje"\nSrpski član Predsedništva BiH Milorad Dodik izjavio je danas, nakon sastanka političkog vrha RS sa predsednikom Srbije i premijerkom Anom Brnabić, da "neko sa strane" nameće to da li će se i pitanje Republika Srpska pokrenuti na sastanku u Beloj kući u Vašingtonu.\n"Da li će se pitanje RS pokrenuti na razgovorima u Vašingtonu? Moram da kažem da neko sa strane nameće to pitanje. Ako se pruži prilika možda da se upotrebi neka argumentacija, ali mi ne tražimo i ne zahtevamo da to tako bude", rekao je Vučić, upitan da li je sa Vučićem razgovarao o tome da li je moguće da se u okviru razgovora o KiM u Beloj kući može pomenuti RS i napraviti komparacija sa RS.\nŠta je Dan srpskog jedinstva, saznajte OVDE.


Vučić: Verujem u evropsku budućnost - Medija centar\nDošli smo kod prijatelja i verujem u evropsku budućnost Srbije i regiona, a zajedno sa našim prijateljima iz regiona borićemo se za tu evropsku budućnost, poštujući sebe i verujući da zajednićki možemo mnogo toga da uradimo, izjavio je predsednik Srbije Aleksandar Vučić uoči samita Zapadni Balkan – Evropska unija (EU).\n„To da smo uplašeni, da smo mi mnogo mali, a neki mnogo veliki, to ostavite za nekog drugog, to su priče za malu decu. I davno su prošla ta vremena“, rekao je Vučić u Briselu izveštačima beogradskih medija.\n„Severna Makedonija je za nas bratska i prijateljska zemlja i sve što osećate vi u Skoplju, kao da osećamo mi u Beogradu. Mi ništa od vas ne očekujemo, niti tražimo, već samo hoćemo da ubrzano razvijamo naše bratske odnose i verujem da ćemo uvek, na evropskom putu i na svim drugim, biti zajedno“, odgovorio je Vučić na pitanja novinara iz Skoplja.\nNa pitanje o izjavama predsednika i premijera Hrvatske da Srbija ne može da sedi na dve stolice, Vučić je istakao da se „srećom, ni predsednik ni premijer Hrvatske ne pitaju se ništa o poziciji Srbije i njenoj budućnosti“, već građani Srbije koji su izabrali svoje rukovodstvo.\n„Srbija ima jednu stolicu, a to je srpska stolica“, odgovorio je Vučić.\nVučić je, na instagram nalogu @buducnosrbijeav, uoči početka samita u Briselu, postavio fotografiju sa francuskim predsednikom Emanuelom Makronom uz potpis: „Srdačan i prijateljski susret sa predsednikom Francuske“.


Više od 40 odsto građana poštuje preporučene mjere – Portal Podgorica\nViše od 40…\nViše od 40 odsto građana poštuje preporučene mjere\nViše od 40 odsto građana poštuje preporučene epidemiološke mjere „RazmakMaskaRuke“, dok jedna četvrtina navodi da nosi masku u zatvorenom, ali ne i na otvorenom prostoru, pokazalo istraživanje agencije Ipsos.\nUNICEF, Britanska ambasada Podgorica i Ipsos apelovali su na građane da se ujedine u poštovanju mjera i time što prije zaustave širenje koronavirusa.\nPrema istraživanju, koje je Ipsos sproveo u oktobru uz podršku UNICEF-a i Britanske ambasade u Podgorici, većina građana kazala je da primjenjuje razne mjere prevencije protiv širenja koronavirusa.\n„Građani, njih 99 odsto češće pere ruke, 83 odsto razgovora s drugima na razmaku od jedan do tri metra i izbjegava rukovanje, 81 odsto nosi masku za lice u zatvorenom prostoru, dok 80 odsto izbjegavanja kućnih posjeta“, navodi se u saopštenju UNICEF-a.\nPrema istraživanju, 21 odsto građa nosi rukavice, dok nešto manje od polovine građana tvrdi da izbjegava kontakte s najbiližima.\nIstraživanje je pokazalo da svaki drugi građanin primjenjuje mjeru nošenja maske za lice na otvorenom prostoru, kao i mjeru izbjegavanja odlaska u prodavnice, apoteke i druga mjesta gdje ima više ljudi.\nSkoro svi građani Crne Gore kažu da su informisani o koronavirusu, a procenat onih koji su zabrinuti da bi oni lično ili njima bliske osobe mogli da se zaraze porastao je sa 56 odsto u maju na 81 odsto sredinom oktobra.\nViše od jedne četvrtine građana, njih 28 odsto, navodi da će se vjerovatno vakcinisati protiv sezonskog gripa u narednom periodu, dok blizu dvije petine građana navodi da bi se vakcinisali protiv koronavirusa u slučaju kada bi vakcina bila dostupna.\n„Tri od pet građana vjeruje da će se uskoro razviti vakcina ili lijek protiv koronavirusa, dok tri od četiri građana smatra da su vakcine jedan od najboljih izuma medicine, zahvaljujući kojem su mnoge zarazne bolesti iskorijenjene“, pokazalo je istraživanje.\nŠef predstavništva UNICEF-a u Crnoj Gori Huan Santander kazao je da je najbolje da se prate naučne preporuke, a to znači da svi drže razmak i nose masku.\n„To su jednostavne stvari koje svako od nas može lako da primijeni i time da lični doprinos borbi protiv pandemije COVID-a-19 u Crnoj Gori. Ujedinimo se u poštovanju mjera ‘RazmakMaskaRuke da bi sačuvali živote i pomogli crnogorsku ekonomiju“, poručio je Santander.\nBritanska ambasadorka u Crnoj Gori Karen Medoks kazala je da je poznato da mjere „RazmakMaskaRuke“ daju rezultat i ta anketa govori da ih većina ljudi u Crnoj Gori podržava.\n„Razvoj vakcine će nam dati još jedno sredstvo da ograničimo širenje koronavirusa, spasimo živote i ponovo otvorimo naše ekonomije“, navela je Medoks.\nDirektor istraživačke agencije Ipsos u Crnoj Gori Vladimir Raičević rekao je da umjesto brige o tome da će se neko „nama drag zaraziti, preuzmimo odgovornost“.\n„Poštovanjem mjera „RazmakMaskaRuke“ smanjimo ovu mogućnost koja nas sve brine“, naveo je Raičević.\nIstraživanje je sprovedena na 825 građana koji imaju 18 i više godina, u periodu od 17. do 20. oktobra.\nTags: mjereUNICEFvirus korona


REĐALA JE HIT ZA HITOM DEVEDESETIH: Lidijine pesme i dalje PEVATE, a evo gde je ona sada i … | pudlica.com\nThu, 30 Jun 2022 07:32:33 +0000\nREĐALA JE HIT ZA HITOM DEVEDESETIH: Lidijine pesme i dalje PEVATE, a evo gde je ona sada i …\nLidija Palurović se pojavila devedesetih godina, a pesmom “Recka na zidu” napravila je bum na estradi.\nMeđutim, Lidija koja je ubrzo postala jedna od omiljenih pevačica, nestala je iz medija i potpuno se povukla sa javne scene.\nPoslednji put je nastupila na Radijskom festivalu 2004. godine sa numerom “Utopija” i nakon toga joj se u muzici gubi svaki trag. Pojedine radio stanice i dan danas puštaju neke od njenih najvećih hitova.\nMuziku nije odabrala kao svoje zanimanje, a univerzitet u Kragujevcu – Tehnički fakultet bio je sledeća stanica. Ona je nastavila da radi kao profesorka, a kako su mediji pisali, predavala je engleski jezik.\nZanimljivo je da u komentarima na njenim pesmama pišu njeni studenti koji i dalje slušaju njene numere. Najviše su iznenađene mlađe generacije koje nisu ni znale da je njihova profesorka bila pop zvezda, a oni koji jesu je hvale iz dana u dan, tvrdeći da im je upravo Lidija jedna od najdražih pevačica.


Uvođenje takse oštetilo ekonomiju Kosova: Rastu cene i siromaštvo, profitiraju neki drugi - Sputnjik Srbija\n05:10 24 Jul 2019\n20:17 12.05.2019 (osveženo 20:20 12.05.2019) Preuzmite kraći link\nUvođenje poreza od 100 odsto na proizvode iz Srbije i BiH nije donelo nikakvu korist Kosovu, rezultati su analize Instituta GAP u Prištini.\nUvoz iz Srbije za pet meseci smanjio se za 88 odsto, odnosno za 160 miliona evra, dok je uvoz iz BiH pao za 83 odsto, odnosno za 24 miliona evra. Najveći profit ostvarili su Slovenija, Izrael i Turska, koji su imali ogroman rast izvoza na Kosovu, navodi se u izveštaju.\nInstitut GAP je predstavio izveštaj „Kakav efekat ima taksa od 100 odsto na ekonomiju Kosova“. Berat Tači sa tog instituta naveo je da na Kosovu nije zabeležen ekonomski rast, prenosi RTK2.\n„Uvođenje poreza nije dobro osmišljeno, jer nije bilo preliminarne analize o tome kakav će biti efekat tog poreza. Podaci ne pokazuju ubrzani rast prerađivačke industrije na Kosovu, bilo u smislu obima proizvodnje ili stvaranja novih radnih mesta. Kosovo nije videlo nikakvu korist od uvođenje poreza od 100 odsto“, rekao je Berat Tači.\n„Kosovo nije prekršilo sporazum CEFTA jer je Srbija ugrozila bezbednost Kosova. Ne možemo se povući iz CEFTA kao država jer je ona deo SSP-a. Kosovo bi trebalo da traži ponovno pregovaranje o CEFTA sporazumu sa drugim državama-članicama, jer to ne mogu da urade samostalno“, istakao je Tači, prenosi RTS.\nBljend Hiseni sa Instituta kaže da je pet meseci nakon uvođenja poreza, uvoz iz Srbije pao za 88 odsto i da je izvoz sa Kosova nastavio da raste. Ono što je zabeleženo jeste i povećanje cena domaćih proizvoda.\n„Ukupni uvoz je nastavio da raste. Još uvek postoje sumnje da proizvodi iz Bosne i Srbije nastavljaju da ulaze na Kosovo preko zemalja u regionu. Istraživanja pokazuju da porez od 100 odsto nije dao nikakvog efekta na izvoz. Ono što je zabeleženo jeste i povećanje cena domaćih proizvoda. Glavni profiteri su zemlje koje su povećale uvoz svojih proizvoda na Kosovu, a to su Slovenija, Izrael, Albanija i Turska“, izjavio je Bljen Hiseni sa Instituta.\nImajući u vidu ove analize, sa Instituta GAP poručuju da bi održavanje takse na duže vreme moglo imati uticaja na povećanje siromaštva na Kosovu zbog rasta cena.\nKosovo je 21. novembra uvelo taksu od 100 odsto na proizvode iz Srbije i BiH.


Gazeta Ekspres: Hardinaja će braniti njegov advokat Majkl O Rajli?\nFoto: FB / Ramuš Haradinaj\nJul 22, 2019 19:31\nPrištinska Gazeta Ekspres piše da se devet godina od završetka procesa koji je protiv Ramuša Hardinaja u dva navrata vođen u Hagu on vraća tamo, ovog puta po pozivu Specijalnog suda, te da će ga najverovatnije ponovo zastupati njegov pravni zastupnik Majkl O Rajli.\nHaradinaj je saopštio ranije da ga je Specijalni sud, formiran radi istrage i procesuiranja odgovornih za ratne zločine koje su pripadnici tzv. OVK počinili nad Srbima i drugim nealbancima, ali i lojalnim Albancima, pozvao kao osumnjičenog.\nNa temu advokata koji će ga zastupati Gazeta ekspres navodi da je velika verovatnoća da će to biti Majkl O Rajli, koji je istovremeno i savetnik kosovskog premijera u ostavci, ali da to još nije potvrđeno.\nEkpres je, naime, poslao upit kabinetu Hardinaja s pitanjem ko će mu biti pravni zastupnik u Hagu, ali je odgovor izostao.\nO Rajli je, inače, napisao knjigu pod nazivom "Hag Ramuša Haradinaja".\nHaradinajadvokatMajkl O RajliHag\nBivši oficir Kfora: Tražiti hapšenje teroriste Ejupija i izvinjenje Amerike 16\nUkidanje prištinske takse – polumere ili Kurtijev trik 5\nSastali se Kurti i Mustafa, razgovaraju o ukidanju taksi 45


DW: Da li je opasan kineski uticaj na Balkanu?\n"Kineski kapital u Srbiji vidi šansu za velike profite, ali i za ulazak u Evropu", kaže za DW profesor Teokaris Grigoriadis sa Instituta za istočnu Evropu u Berlinu. Smatra da Kina tako stvara i politički kapital.\n"Mnogi su od početka godine primijetili pojačano kinesko prisustvo na Balkanu i posebno u Srbiji, čija je pozicija veoma važna u infrastrukturnom i saobraćajnom smislu za jugoistočnu Evropu i vezu sa srednjom Evropom. To prisustvo Kine bi potencijalno moglo da bude problematično za evropske integracije Srbije i drugih balkanskih zemalja koje nisu u EU", kaže Grigoriadis.\n"Kina u suštini može biti u poziciji da diktira pravila i razvoj tržišta na način na koji ne može u zemljama koje su već dio EU. Izgledi za profit su za Kinu veoma visoki. Ako hoćete kompletnu sliku, ovo je vrlo lagodan način za kineski biznis da uđe i nadmeće se sa glavnim evropskim ekonomijama poput Njemačke i Francuske", dodaje on.\nAko pogledamo velike infrastrukturne poduhvate - most Zemun-Borča, brzu prugu Beograd-Budimpešta ili autoput u Crnoj Gori - matrica je ista: kineska banka daje kredit, kineske firme dobiju posao, kineski radnici dođu donoseći kinesku hranu. Da li su balkanske države u opasnosti da se prezaduže kod Kine?\n"To bi mogao biti jedan od ciljeva spoljne ekonomske politike Kine, da veže balkanske budžete za Kinu u trenutku njihovog pristupa EU kako bi Peking indirektno postao ključni igrač u pitanju evropskih integracija posebno bivših jugoslovenskih republika. Ovi današnji projekti mogu na dugi rok biti vrijedan kapital za kinesku politiku", objašnjava profesor.\n"Ne treba isključiti mogućnost da Kina može da trguje ekonomskim uticajem na Balkanu u okviru sve jačeg partnerstva sa Rusijom. Pogotovo što se Rusija trenutno pridružuje Kini kao mlađi partner - što je prije samo par godina bilo nezamislivo - zbog slabosti sopstvene ekonomije i finansija kao ishod evropskih i američkih sankcija. Zato ne treba isključiti da Kina može iskoristiti uticaj da asistira ili otvori prostor ruskoj politici na Balkanu", kaže Grigoriadis.\n"Kao zamjenik direktora Instituta za istočnu Evropu, ovdje u Berlinu, mogu reći da je Srbija jedna od naše tri prioritetne zemlje pored Rusije i Ukrajine. Mislim da srpske vlasti treba da pripaze da ne daju obećanja prema Rusiji koja će kasnije biti teško preokrenuti tokom procesa evropskih integracija. Kina je, iz tog ugla, vjerovatno najbezbjedniji izbor za Srbiju, ali uvijek treba voditi računa o komplementarnosti sa EU - zaključuje Grigoriadis.


JOŠ NEMA ELEMENATA ZA PROGLAŠENJE STANJA PRIRODNE NESREĆE U FBiH – Radio Feral\n24/08/2012 Mirza Musanovic 0 Comment\nFederalna uprava Civilne zaštite (FUCZ) prati stanje aktuelnih požara i poduzima odgovarajuće mjere, a najsloženija situacija i dalje je u općini Konjic, gdje je proglašeno stanje prirodne nesreće, te na području Grada Mostara.\nKako su Agenciji FENA kazali u FUCZ-u, još nema elemenata za proglašenje stanja prirodne nesreće na području Federacije BiH, budući da je takvo stanje proglašeno samo na području jedne općine (Konjic) u Hercegovačko-neretvanskom kantonu (HNK).\nPrema riječima Murata Baručije iz FUCZ-a, zakonski utvrđen kriterij za proglašenje stanja prirodne nesreće na cijelom području FBiH podrazumijeva proglašenje takve opasnosti u najmanje dva kantona.\nKomentirajući pitanje proglašenja prirodne nesreće u kontekstu s meteo-alarmom, odnosno izuzetno visokim temperaturama koje su pogodile BiH i širi region, Baručija je kazao kako je to pitanje iz domena zdravstva, te da o tome ne odlučuju u FUCZ-u, niti u Federalnom štabu CZ-a, nego da inicijativa u tom pogledu može doći iz Ministarstva zdravstva FBiH, odnosno Zavoda za javno zdravstvo.\nUkoliko bi takva inicijativa bila pokrenuta to bi bio signal za održavanje sjednice Federalnog štaba CZ-a koji bi, eventualno, predložio Vladi Federacije BiH donošenje odluke o proglašenju stanja prirodne nesreće uslijed visokih temperatura u BiH, pojašnjava Baručija.\n← VISOKE TEMPERATURE I SUŠE TOKOM LJETNIH MJESECI U 2012. GODINI IZAZVALE SU VELIKE ŠTETE NA PODRUČJU TUZLANSKOG KANTONA\nBiH: Poljoprivrednici sve očajniji, vlasti bez odgovora →\n26/11/2014 Mirza Musanovic 0\nGrađani traže pomoć ljekara zbog ovisnosti o internetu\n20/01/2013 Mirza Musanovic 0


EFCA (European Federation of Engineering Consultancy Associations) je jedino Udruženje u Evropi koje predstavlja inženjering konsalting sektor i srodne profesionalne usluge, koja zapošljava milion radnika, od kojih su većina veoma stručni u veliom broju disciplina.\tEFCA predstavlja FIDIC u Evropi i okuplja 28 nacionalnih konsultantsko inženjerskih Asocijacija iz raznih evropskih zemalja.\nCiljevi ove organizacije su stvaranje pozitivnog uticaja na zakonodavstvo Evropske unije u cilju povećanja konkurentnosti i promociju transparentnih postupaka i procedura javnih nabavki, kao i implementaciju EC standarda u zemljama članicama.\nMisija EFCA- e je da promoviše evropsku konsalting industiju u Evropi i na međunarodnom planu i da je predstavlja u evropskim institucijama.\nEFCA ima za cilj podršku institucijama EU- kao posrednik stručnih znanja, pomoć Udruženjima članicama pri ostvarivanju zajedničkih evropskih ciljeva, komunikacija stavova inženjera konsultanata eksterno evropskim institucijama i agencijama i interno nacionalnim asocijacijama- članicama, uspostavljanje saveza / partnerstva sa drugim interesnim grupacijama.\nACES je podneo zahtev za članstvo u EFCA početkom 2010 koji je zvanično odobren od strane Upravnog odbora EFCA u maju 2010. Članstvo ACES- a, naše nacionalne Asocijacije inženjera konsultanata u EFCA, omogućava srpskim preduzećima da uspostave veze kroz ACES-sa evropskim stručnjacima u ovom sektoru privrede, i omogućava prenos znanja i mogućnosti za poslovnu saradnju.\nZa više informacija o EFCA, posetite www.efcanet.org.


UŽIVO DAN 162 DOGOVOR: EU preliminarno usaglasila listu sankcionisanih\nČASNE SESTRE SE SA MISIONARENJA VRATILE TRUDNE: Jedna dobila bolove u stomaku, 65\t228\n29.07.2014. 10:12h 11.02.2016. 18:50h\nBorbe se vode u blizini mesta pada malezijskog aviona MH 17, pa međunarodni istražitelji već treći dan ne mogu do mesta nesreće\nVAŠINTGON - Kijev je spreman za primirje odmah, naveo je američki državni sekretar Džon Keri, posle sastanka sa ukrajinskim ministrom spoljnih poslova, Pavlom Klimkinom u Vašingtonu.\nKeri je dodao da je ukrajinski predsednik Petro Porošenko, takođe spreman da pregovara sa narodnom milicijom na jugu zemlje.\nNajmanje 19 civila poginulo je tokom noći u žestokim borbama između ukrajinskih i proruskih snaga na istoku Ukrajine, saopštile su danas lokalne vlasti.\nBorbe su žestoke na prilazima Donjecku i Lugansku, pa i u blizini mesta pada aviona "Malezija erlajnsa", koji se 17. jula srušio sa 298 putnika i članova posade, preneo je Rojters.\nZvaničnici grada Gorlovke su saopštili da je sinoć u napadu na taj grad poginulo 14 civila, uključujući petoro dece, dok su vlasti Luganska navele da je petoro ljudi poginulo kad je granata pogodila tamošnji starački dom.\n21.23 - Sjedinjene Američke Države proširile su danas svoje sankcije protiv Rusije zbog događaja u Ukrajini, saopstilo je Ministarstvo finansija SAD, a preneo Itar-Tas s.\n17.23 - Evropska unija usvojila je danas široke ekonomske sankcije protiv Rusije, u nadi da će primorati Moskvu da promeni politiku kad je reč o Ukrajini, saopštili su izvori EU. Nove mere prevazilaze mere zamrzavanja sredstava i zabrane viza koje su dosad uvedene i nameću ograničenja u finansijskom, vojnom i energetskom sektoru kako bi Rusija platila veću cenu kontinuirane intervencije i podrške koju pruža proruskim aktivistima u Ukrajini, prenosi AFP.\n12.53 - Holandski premijer Mark Rute pozvao je telefonom ukrajinskog predsednika Petra Porošenka da bi od njega zatražio da utiče da se obustave borbe na području pada aviona "Malezija erlajnsa", izjavio je portparol holandske vlade Žan Fransman. Prethodno je tim međunarodnih istražitelja jutos morao već treći dan zaredom da odustane od puta na mesto pada aviona na istoku Ukrajine, zbog žestokih borbi između ukrajinskih i proruskih snaga koje se odvijaju na tom području.Porošenko je Rutea uverio da će učiniti sve što je u njegovoj moći da istražitelji dobiju pristup mestu nesreće, rekao je Fransman.\n11.31 - Grupa međunarodnih eksperata već treći dan zaredom nije uspela da dođe na mesto rušenja putničkog aviona boing 777 aviokompanije "Malezija erlajnz", pošto su ih u tome sprečile borbe između ukrajinskih i proruskih snaga, saopštilo je danas holandsko Ministarstvo pravde. "Grupa holandskih i australijskih eksperata nije krenula iz Donjecka ka mestu nesreće na istoku Ukrajine. Trenutno se na putu i oko puta koji vodi do mesta pada aviona odvijaju previše žestoke borbe", navodi se u saopštenju a prenela je agencija AFP.\n11.15 - Žestoke borbe od jutros se vode oko gradova Pervomajska i Snježnoja. Asošijeted pres izveštava da su stanovnici Šahtjerska u panici napuštali grad i da su izveštači te agencije videli da je jedna višespratnica pogođena sa najmanje dve granate. Američka novinska agencija prenosi saopštenje ukrajinskog ministarstva odbrane da je ukrajinska vojska ušla u Šahtjersk, ali da su kontrolni punktovi koji blokiraju ulaz u grad sa zapada pod kontrolom pobunjenika. .AP takođe podseća na izveštaj Visokog komesara UN za ljudska prava po kom je od početka konflikta na istoku Ukrajine sredinom aprila do 26. jula poginulo najmanje 1.129 ljudi, a 3.442 ranjeno, što predstavlja ogroman porast u odnosu na 18. juni kada su UN saopštile da je poginulo 356 ljudi.\n10.19 - Evropske diplomate su postigle preliminarni dogovor o listi osoba, uključujući saradnike predsednika Rusije Vladimira Putina i kompanija, čija će imovina biti zamrznuta u sklopu pooštravanja sankcija Rusji zbog delovanja u Ukrajini, izjavila su danas trojica neimenovanih evropskih diplomata. Nova lista imena biće objavljena danas ili u sredu kao dodatak na listu na kojoj se već nalazi 87 osoba i 20 organizacija koji su predmet sankcija Evropske unije, preneo je Rojters. Trojica navedenih diplomata, koji su tražili da ne budu imenovani, izjavili su da je reč o osobama i kompanijama, koje podržavaju ili imaju korist od destabilizacije Krima i ruske aneksije Krima. Ministar spoljnih poslova Rusije Sergej Lavrov rekao je da sankcije Rusiji neće postići svoj cilj i da njihov rezultat može da bude ekonomski još nezavisnija Rusija. Što se tiče Krima, šef ruske diplomatije je rekao da je on deo Rusije i da ni s kim neće biti razgovora o statusu tog poluostrva.\n10.15 - Puštanjem u rad gasovoda Južni tok Rusija može da smanji tranzit gasa preko Ukrajine za 60 milijardi kubnih metara gasa, rekao je predsednik upravnog odbora ukrajinskog Naftogasa, Andrej Koboljev.On je, gostujući na televiziji ICTV, kazao da je tranzit ruskog gasa preko teritorije Ukrajine u prvih šest meseci 2014. godine je smanjen sedam odsto na godišnjem nivou, na 36,57 milijardi kubnih metara, sa 39,35 milijardi.\nukrajinagrađanski ratrusijaEUSADborbeukrajinska vojskamalezijski avion boing 777 MH17proruske snage\nČASNE SESTRE SE SA MISIONARENJA VRATILE TRUDNE: Jedna dobila bolove u stomaku, pa se saznala šokantna istina 65\t228


Šuška se, šuška: Stanojević bi mogao da ostane bez pomoćnika, Šahtjor želi da angažuje Duljaja!\nProslavljeni fudbaler može da dobije funckiju u klubu u kojem je igrao šest godina. Bivši srpski fudbaler Igor Duljaj mogao bi da dobije angažman u Šahtjoru iz Donjecka. Kako javljaju tamošnji mediji, čelnici pomenutog kluba razmišljaju da Duljaju… »\nAleksandar Vuković: Lisabon je prelomna tačka, ovo nisam video ni kad smo išli u Rusiju\nNaš trener, dokazan u poljskom fudbalu, hvali sistem Dragana Stojkovića, emociju Aleksandra Stanojevića i ističe da bi se vratio u Legiju. Fudbaleri, konačno! Radovao se ovaj narod uspesima košarkaša, znao i te kako da proslavi medalje… »\nPartizanova deca raspoložena na proslavi Zvezdare: Pavlović počeo rafal, Milovanović završio\nCrno-beli uveličali proslavu srpskoligaša, biseri iz Humske posebno inspirisani (5:0). Pauza usled reprezentativnih obaveza nije bila povod za opuštanje fudbalerima Partizana koji su draž utakmica osetili u prijateljskom susretu protiv Zvezdare… »\nImao je problema na meču Izraela u kvalifikacijama za Svetsko prvenstvo. Imao je problema na meču Izraela u kvalifikacijama za Svetsko prvenstvo. Fudbaleri Partizana se polako približavaju novim obavezama u Superligi Srbije. Nakon reprezentativne pauze… »\nGlavobolja za stanojevića: Partizan u derbiju bez jednog od najboljih igrača (foto)\nCrno-beli u Superligi dočekuju Vojvodinu. Reprezentativna pauza je završena i FK Partizan sprema se za obaveze u Superligi Srbije gde ga čeka derbi protiv Vojvodine koji će se igrati na stadionu u Humskoj. Međutim, crno-beli će biti značajno… »\nStanojević oduševljen načinom igre Orlova: Uživao sam\nStanojević apostrofira „vrh piramide” oduševljenja u spektakularnoj partiji Dušana Tadića i drugova protiv Kristijana Ronalda i „kompanije”. Aleksandra Stanojevića, poput svakog Srbina, u nedelju je preplavio „Težo” sreće, razlog… »\nU pauzi u šampionatu crno-beli uvezli travu iz Mađarske i već je postavili ispred golova na glavnom terenu, po preporuci trenera Aleksandra Stanojevića. Iznad VIP lože stadiona Partizana nešto se gradi, ali još uvek je misterija čemu će novi… »\nGoleada u Klagenfurtu zabrinula Stanojevića, Partizan bez veziste na Vošu i Floru?\nU veoma zanimljivom meču grupe F kvalifikacija za Svetsko prvenstvo, Austrija je u Klagenfurtu savladala Izrael sa 4:2. Bio je to, između ostalog, i okršaj dvojice fudbalera Crvene zvezde i Partizana Aleksandra Dragovića i Bibrasa Natha. I dok je… »\nto bi mogao da bude veliki problem za Partizan... to bi mogao da bude veliki problem za Partizan... Fudbaleri Izraela poraženi su na gostovanju Austriji (4:2) u meču koji nije imao preveliki takmičarski značaj, ali za Partizan može da bude itekako… »\nU kakvoj je formi Žulijen Engoj, najveća želja Ivice Ilieva?\nTokom letnjeg prelaznog roka, velika želja sportskog direktora Partizana Ivice Ilieva i trenera Aleksandra Stanojevića bio je ofanzivni fudbaler belgijskog Eupena Žulijen Engoj. Podsetimo, crno-beli su tražili još jednog napadača, kao podršku… »\nRadio 021 pre 52 minutajoš 16 povezanih\nHot sport pre 2 satajoš 42 povezane\nN1 Info pre 4 minutajoš 28 povezanih


Zvizdić – Rousson: Vidljiv napredak na euroatlantskom putu BiH - Privredna štampa\nPredsjedavajući Vijeća ministara BiH Denis Zvizdić primio je juče ambasadora Republike Francuske u BiH Guillaumea Roussona. Razgovarali su o ekonomskoj i političkoj situaciji u BiH i regionu, kao i o ukupnim odnosima dviju zemalja.\nPredsjedavajući Zvizdić je upoznao ambasadora Roussona sa realiziranim ciljevima na euroatlantskom putu Bosne i Hercegovine i istaknuo da je izradom Odgovora na Upitnik Evropske komisije, Bosna i Hercegovina realizirala sve zadatke na tom putu te da sada očekuje dodatni set pitanja od Evropske komisije.\nDodao je da je BiH posvećena NATO integracijama i izrazio nadu da će uskoro biti aktiviran Akcioni plan za članstvo za Bosnu i Hercegovinu.\nAmbasador Rousson je rekao da je to veliki iskorak na EU putu i da je vidljiv napredak na ubrzanju euroatlantskog puta BiH.\nPredsjedavajući Zvizdić je istaknuo da će BiH nastaviti raditi na procesima koji će rezultirati dobivanjem kandidatskog statusa.


U prvih pet meseci deficit 25 milijardi dinara - Istinomer\nU prvih pet meseci deficit 25 milijardi dinara\nMinistar finansija o deficitu u budžetu na kraju maja 2015. (Bilc, 09. 06. 2015. godine)\n4. 7. 2015.\nTeme / Ocene: Istinitost, Skoro istina, Ekonomija\n„U prvih pet meseci imali smo deficit od 25 milijardi dinara umesto planiranih 90 milijardi, što je tri i po puta manje od onoga čime bi MMF bio zadovoljan.“\nhttps://www.istinomer.rs/izjava/u-prvih-pet-meseci-deficit-25-milijardi-dinara/ 2015-07-04 4 5 0 Skoro istina Istinomer\nDušan Vujović Dušan Vujović\nMinistar finansija je početkom juna izašao sa podatkom da je u periodu januar – maj ove godine u republičkoj kasi zabeležen deficit od samo 25 milijardi dinara.\nMinistar Vujović je podsetio da je, kada je preuzeo dužnost ministra finansija u julu prošle godine, udeo deficita u BDP-u iznosio 8,8 odsto i da se očekivao dalji rast, a sada je 1,6 do 1,7 odsto BDP-a, što je ispod nivoa koji predviđa Ugovor iz Mastrihta.\nPo podacima Fiskalnog saveta, prezentovanim u analizi fiskalnih kretanja objavljenoj 28. juna, u prvih pet meseci ove godine je ostvaren, “naizgled, izuzetan fiskalni rezultat a ukupan deficit u budžetu je iznosio 27 milijardi dinara”.\nZbog neslaganja u iznetim visinama deficita ovu izjavu Ministra Vujovića ocenjujemo sa skoro istina.\nInače, Fiskalni savet je u ovoj analizi napisao i da su fiskalna kretanja zaista donekle bolja od očekivanja ali da u Savetu, ipak, procenjuju da je tek polovina ostvarenog smanjenja deficita posledica trajnog poboljšanja stanja domaćih javnih finansija.\nAnaliza Fiskalnog saveta\n“Nesumnjivo, najveće (i planirane) uštede od oko 35 milijardi dinara donelo je smanjenje plata u javnom sektoru i penzija (uključujući i javna preduzeća), dok je uspešno sprovođenje mera za suzbijanje sive ekonomije povećalo prihode od akciza i PDV-a za oko sedam milijardi dinara”.\nU nastavku svoje analize, Fiskalni savet saopštava da je preostalo smanjenje deficita (od oko 40 milijardi dinara) posledica dejstva privremenih činilaca i samim tim nije održivo u srednjem roku.\n“Uplate dela dobiti javnih preduzeća izvršene su, suprotno dosadašnoj praksi, najvećim delom već početkom godine, a pojedine uplate u budžet u ukupnom iznosu od oko 10 milijardi dinara imaju tipično jednokratni karakter i ne mogu se očekivati u sledećoj godini”.\nNjih posebno zabrinjavaju i “uštede” po osnovu neefikasnog sprovođenja planiranih politika – slabo izvršenje javnih investicija i kašnjenje s početkom otpuštanja u javnom sektoru i prvatizacijom. Ove uštede procenjuju se na oko 20 milijardi dinara.\n“U slučaju ekstremne neefiksnosti do kraja godine, kapitalni rashodi i troškovi za otpremnine zbirno bi mogli biti manji i do 1,5 procentnih poena BDP-a ali bi to bilo samo prebacivanje troškova za sledeću godinu. Samim tim, u nastavku fiskalne konsolidacije 2016. godine zapravo krećemo s deficitom od preko 5 odsto BDP-a (imajući u vidu očekivani rast kamata za oko 20 milijardi dinara) – bez obzira koliko će iznositi fiskalni deficit ove godine”.\nPremijer Vučić je potvrdio da ministarstva nisu bila sposobna da uspešno realizuju predviđena sredstva za infrastrukturne projekte. Na konferenciji za novinare održanoj krajem aprila, premijer Srbije je, između ostalog rekao da nije zadovoljan kapitalnim ulaganjima i novcem koji država troši u te svrhe.\nAleksandar Vučić, Konferencija za medije (Smederevo, 25. 4. 2015)\n“U prva 4 meseca država nije potrošila 50 miliona evra na infrastrukturne projekte, a koje je imala na raspolaganju. Nismo imali dovoljno projekata, znanja…”.\nIpak, smanjenje deficita čemu je najviše doprinelo smanjenje plata u javnom sektoru i penzija ima i posledice. Kako su mnogi ekonomisti i privrednici predviđali smanjenje prihoda iz javne kase dovelo je do pada potrošnje. Kako je Istinomer već pisao, po podacima časopisa MAT (Makroekonomske analize i trendovi), promet na malo je u martu smanjen za više od pet odsto. Ipak, u periodu januar – maj u odnosu na isti period 2014. godine pad je dosta blaži i iznosi 0,4 odsto, saopštio je Republički zavod za statisiku.\nMMF fiskalna konsolidacija fiskalni deficit Ministarstvo finansija budžetski deficit pad potrošnje


Ekonomska efikasnost ratarske proizvodnje na porodičnim gazdinstvima - Forum PSSS - PSSS\n19 mar 2020 09:51\t#40825 od Pavlović Mladen\nPavlović Mladen je napravio novu temu: Ekonomska efikasnost ratarske proizvodnje na porodičnim gazdinstvima\nPovećanje efikasnosti proizvodnje porodičnih gazdinstava jedan je od glavnih pokretača ekonomskog rasta i preduslov za njihov dalji razvoj. Porodična gazdinstva koja efikasnije koriste svoje proizvodne resurse tokom vremena su u poziciji da više investiraju u porodično gazdinstvo i da rastu bez obzira na njihovu početnu veličinu i izazove sa kojima se suočavaju. Samim tim javlja se potreba za pronalaženjem ekonomski efikasnih oblika ratarske proizvodnje na porodičnim gazdinstvima.\nPostoji veoma polarizovana posedovna struktura poljoprivrednih gazdinstava u Republici Srbiji sa velikim komercijalnim gazdinstvima na severu i malim porodičnim gazdinstvima u južnom delu zemlje. Istorijski posmatrano, proces razvoja poljoprivrednih gazdinstava snažno su oblikovali državna i agrarna politika pri čemu su tranzicija i restrukturiranje inicirali i ojačali razvoj porodičnih gazdinstava. S tim u vezi, poslednjih godina je sve izraženija pojava stvaranja većih porodičnih gazdinstava, naročito na prostoru AP Vojvodine. Tome je doprinela i činjenica da su u Republici Srbiji mala porodična gazdinstva i tokom komunističkog perioda ipak imala relativno veći značaj, što je predstavljalo dobru polaznu osnovu za razvoj seoskog preduzetništva u smislu ukrupnjavanja poseda. Kao posledica širenja poslovnih operacija preduzetnički nastrojenih vlasnika porodičnih gazdinstava izvršena je redistribucija velikog dela zemljišta i drugih proizvodnih resursa u poljoprivredi ka proizvođačima koji su ekonomski efikasniji i koji su u stanju da ostvare niže troškove proizvodnje i veći profit.\nDržava svojim merama iz oblasti agrarne politike značajno utiče na razvoj porodičnih gazdinstava a značaj visine podsticaja je svakako veoma veći na većim porodičnim gazdinstvima u odnosu na mala. Takođe veoma veliki uticaj ima i smanjenje troškova proizvodnje koji su prema istraživanjima i do 30% veća u odnosu na gazdinstva koja se ne pridržavaju saveta stručnjaka u organizovanju ratarske proizvodnje uz sagledavanje svih potrebnih parametara proizvodnje. Ovde se posebno ističu troškovi đubriva obzirom da veliki broj poljoprivrednika ne radi redovno analizu zemljišta već na osnovu slobodnog nahođenja nabavlja i koristi u proizvodnji u velikom broju slučajeva neadekvatna đubriva i u često prevelikim količinama u odnosu na potrebe zemljišta i time umanjuje njihov uticaj a povećava cenu proizvodnje. Takođe i sledeći elementi mogu uticati na rezultate proizvodnje: starost nosioca porodičnog gazdinstva, veličina porodičnog gazdinstva izražena površinom korišćenog poljoprivrednog zemljišta, utrošena količina aktivne materije iz mineralnih đubriva, odnos kapitala i zemljišta i odnos kapitala i angažovane radne snage. Ako se imaju u vidu i rezultati koji pokazuju da uz tehnički efikasnu ratarsku proizvodnju prosečno porodično gazdinstvo usmereno na ratarsku proizvodnju može ostvariti isti nivo ratarske proizvodnje sa 18,35% manje površine korišćenog poljoprivrednog zemljišta, i to uz smanjenje ukupno utrošenih časova rada za 39,29%, onda je sasvim jasno da se mogu identifikovati proizvodni resursi koji ograničavaju ekonomsku efikasnost ratarske proizvodnje na porodičnim gazdinstvima.


UNS: Slučaj zastrašivanja Sovilja na Platformi za zaštitu novinarstva Saveta Evrope\n► UNS: Slučaj zastrašivanja Sovilja na Platformi za zaštitu novinarstva Saveta\nUdruženje novinara Srbije (UNS) saopštilo je danas da je na Platformi Saveta Evrope za zaštitu novinarstva i bezbednost novinara i slučaj novinara N1 Miodraga Sovilja zbog "prljave kampanje" posle postavljanja pitanja predsedniku Srbije Aleksandru Vučiću.\nSovilj je, stoji na Platformi, bio meta zastrašivanja, pretnji i prljave kampanje zvaničnika i medija bliskih vlasti. Razlog je, navodi se, hospitalizacija Vučića nekoliko sati nakon što ga je Sovilj javno suočio sa optužbama o korupciji u vladi.\nKako je UNS preneo, onda su usledila "zastrašivanja", "pretnje" i "prljava kampanja" zvaničnika i medija koji su optuživali Sovilja da je "provocirao predsednika", da je postupao "nepristojno", "uvredljivo" i sa "nepoštovanjem" i da je to dovelo do pogoršanja zdravlja Vučića, što je predsednik kasnije negirao, piše na Platformi.\nNavodi se i da je fotografija Sovilja preuzeta sa društvene mreže sa njegovog studentskog naloga i objavljena u medijima kako bi ga prikazali kao "alkoholičara" i "zavisnika".\nPortal Gazeta Sinjali zamaglio je podatke o 210 Srba, Roma i Goranaca sa Kosova kojima je navodno naložena izolacija, uključujući zaražene koronavirusom, saopštilo je Udruženje novinara...\nBroj osoba u Evropi koje su identifikovane kao žrtve trgovine ljudima porastao je 44 odsto između 2015. i 2018. godine, pokazuje najnoviji godišnji izveštaj Grupe stručnjaka Saveta Evrope za...\nKomesarka Saveta Evrope za ljudska prava Dunja Mijatović izjavila je da sloboda medija ne sme da bude ugrožena merama koje države preduzimaju radi suzbijanja dezinformacija u vezi s pandemijom...\nNe davimo Beograd poziva na "aplauz u 8" za nezavisne i slobodne medije\nInicijativa "Ne davimo Beograd" pozvala je građane da večeras "Aplauz u 8" posvete nezavisnim i slobodnim medijima, kao i profesionalnim i odgovornim novinarima i novinarkama.


Slobodan Vasković - Sa druge strane...: Ko novinare pretvara u mete?!\nBroj napada na novinare se prema podacima strukovih udruženja povećava, a ono što posebno zabrinjava je to što se pretnje i napadi dešavaju na podsticaj visokih državnih funkcionera.\nDirektor Fondacije “Slavko Ćuruvija” Ilir Gaši smatra da su političari glavni kreatori neprijateljske atmosfere.\nU prva dva meseca 2018., Nezavisno udruženje novinara Srbije (NUNS) registrovalo je pet napada na novinare, jedan od njih su pretnje koje je dobio glavni i odgovorni urednik novinske agencije Beta Dragan Janjić, nakon što je na svom tviter nalogu ocenio da je atentat na jednog od najistaknutijih opozcionih lidera na Kosovu Olivera Ivanovića – političko ubistvo.\nJanjić je podsetio, da je kao po nekom nepisanom scenariju, napadu prethodila optužba najvišeg predstavnika vlasti.\n“Istoga dana, kada je ubijen Oliver Ivanović, predsednik država je održao konferenciju za novinare na kojoj je optužio mene, Slavišu Lekića, opoziciju i još neke ljude da smo tvrdili da je Srbija odgovorna za smrt Olivera Ivanovića. To naravno nije bilo tačno, ali neposredno nakon toga, već sutradan usledili su napadi na mene, objavljena je moja fotografija, napisano je uz nju ovako izgleda neko ko mrzi sve što je srpsko”, ispričao je Dragan Janjić.\n“Ključni je problem što se ovo desilo na podsticaj vlasti, crtane su mete na ljudima. Ja nemam nikave sumnje da istražni organi mogu da utvrde ko je i šta je, ali mislim da to nije najvažnije, mislim da je najvažnije da se prestane sa vođenjem kampanje protiv ljudi koji misle drugačije”, ocenio je Dragan Janjić.\nImaju li istražni organi snage da otkriju i sankcionišu slučajeve ugružavanja bezbednosti novinara?\nSudeći po dosadašnjoj praksi – ključni problem to što istrage sporo napreduju.\nNa dan kada je svečano inagurisan predsednik Srbije 31. maja 2017., ispred zgrade parlamenta šest novinara je sprečeno da obavlja svoj posao.\nJedna od njih je i novinarka lista Danas Lidija Valtner, koja je napadnuta dok je uzimala izjavu od čoveka koji je nosio transparent protiv vlasti. Kobnog trenutka, prvo je jedan od dvojice momaka u crnim majicama pokušao da joj otme telefon.\n“Dok se ja sa njim otimam oko telefona, osećam da me jedan od one dvojice uzima otpozadi, razdvaja nas i gura me i odlavači, nosi ka Pionirskom parku. Tu me spušta, ja osetim da sam slobodna, u šoku potpunom šta se desilo i šta će dalje da se desi “, ispričala je Lidija Valtner.\nDve nedelje od napada pojavile su se fotografije osoba koje su je napale, ali javnost i dalje ne zna ko su oni.\nPrvo osnovno tužilaštvo odbacilo je krivične prijave novinara uz obrazloženje da su novinari sprečeni da obavljaju svoj posao kako bi se sprečila veća katastrofa.\nNakon prigovora novinara, po nalogu Višeg tužilaštva, osnovno tužilaštvo je počelo da postupa po tom predmetu.\nLidija Valtner očekuje pravdu, ali ističe da “ni jedna vlast ne voli da kažnjava svoje ljude”.\n“Tako da me ne čudi da procesi dugo traju i da se zaboravljaju u fiokama, jer pretpostavljam da većina ima političku pozadinu “, istakla je Lidija Valtner.\n“Ako dođe do suda to su uglavnom uslovne osude, za veliki broj slučajeva napada na novinare tužilaštvo utvrdi da nema elelmenata krivičnog dela kako bi se vodio postupak po službenoj dužnosti, pa se uglavnom pokrene prekršajni postupak (ili ne), zavisno od slučaja do slučaja”, rekla je Marija Vukasović.\n“Prema zakoniku o krivičnom postupku javni tužilac je jedini ovlašćeni da goni počinioce krivičnih dela koja se gone po službenoj dužnosti. U tom smislu sud nije ovlašćen da goni počinioce niti da pokreće postupke, pa samim tim nema uticaja na tu statisku, odnosno koliko će biti procesuiranih postupka pred sudom”, rekla je portparolka Višeg suda u Beogradu Bojana Stanković.\nPodaci Višeg tužilaštva u Beogradu za 2017. pokazuju, da je pokrenuto 20 postupaka, od kojih je 19 slučajeva radilo odeljenje za visokotehnološki kriminal.\nNa pitanje zašto istrage dugo traju i zašto ne dobijaju epilog na sudu stigao je pisani odgovor tog tužilaštva: “Što se postupanja tužilaštva tiče jedino Vam mogu reći da od kada je vođenje istrage prešlo u našu nadležnost, ona se mnogo brže završava nego što je to bio slučaj kada su istragu radile istražne sudije i tu smo višestruko efikasniji nego što je to bilo pre oktobra 2013 godine”.\nMeđutim, ne završavaju svi slučajevi u fiokama.\nKada su napadnute novinarke televizije Pink, privatne medijske kuće bliske režimu, septembra 2017., za par meseci je podignuta optužnica, a suđenje počinje u maju.\nU cilju efikasnije zaštite novinara u Srbiji decembra 2016. potpisan je Sporazum između policije, tužilaštva i sedam novinarskih i medijskih udruženja. Na osnovu tog sporazamu formirana je radna grupa, u kojoj je pet udruženja zamrzlo status zbog nepreduzimanja konkretnih mera na rešavanju napada na inauguraciji predsednika države.\nDirektor Fondacije “Slavko Ćuruvija” Ilir Gaši napominje da je velika prednost tog sporazuma bilo formiranje mreže kontakt tačaka, ali da je sporno to što ona u realnosti ne funkcioniše.\n“Kontakt tačke u toj mreži jos uvek nemaju nikakvo obavezujuće uputstvo o načininima komuniciranja, što zapravo znači da kada nekom novinaru nešto bude i ja tad zovem tužilaštvo u nekom gradu, isključivo je stvar volje tužioca da li će reagovati na poziv ili ne”.\nO tromosti i nefikasnosti države u zaštiti novinara, možda najbolje govori činjenica da još nisu rešena ubistva novinara Dade Vujasninović iz 1994, Slavka Ćuruvije 1999. i Milana Pantića iz 2001 godine.\nPred sudom je jedino slučaj Ćuruvija, koji je pokrenut 16 godina posle ubistva i ove godine bi trebalo da bude okončan.


Lokalna fondacija Niš prikupila još 110 hiljada za finansiranje kreativnih ideja Nišlija - JuGmedia\nProdajom 11 različitih predmeta koje je na licitaciji ponudila Lokalna fondacija Niš noćas je u Niškoj Banji prikupljeno 109.200 dinara namenjenih pružanju podrške kvalitetnim i kreativnim idejama građana na teritoriji pet gradskih opština u Nišu.\nNakon osamnaest licitacija održanih na Fejsbuk stranici LFN, gde je prikupljeno 574 hiljada dinara, sinoć se po prvi put licitiralo uživo, a najveće interesovanje izazvao je potpisani dres iz Borusije Dortmund Miroslava Stevića, proslavljenog fudbalera i nekadašnjeg reprezentativca Savezne republike Jugoslavije koji je prodat za 14.000 dinara.\nPažnju licitera takođe je privukla i porodična fotografija iz kuće glumca Ljubiše Samardžića, kao i potpisana majica vaterpoliste Save Ranđelovića koji se nakon zlata iz Rija 2016. godine i ove godine u Srbiju vraća sa još jednom olimpijskom medaljom.\n„Uz prateći muzički program i prijatnu atmosferu liciteri su se nadmetali i za umetničku sliku sa motivima Niša autora Nenada Cvetkovkovića Trumbe, paket meda firme „MilaMed“, promo paket Turističke organizacije Niš, ulaznice za bazen „Green Paradise“, ručak za dve osobe, tandem skok paraglajderom i učešće na „Business run“ trci u Niškoj Banji koja će biti održana 9. septembra“, saopštavaju iz LFN.\nLokalna fondacija Niš je zahvaljujući građanima i društveno-odgovornim kompanijama u tekućoj godini obezbedila sredstva za realizaciju sedam projekata građana, a najavljuju i da se priprema raspisivanje novog konkursa na kojem će aktivnim građanima u Nišu biti dostupno još 6.000 evra.\nPodsetimo, novac koji LFN prikupi svojim aktivnostima „Trag fondacija“ duplira, a usmeren je ka finansiranju projekata Nišlija koji žele da pokrenu pozitivne promene u svom okruženju i gradu.


Vanredna kontrola svih uvoznika voća i povrća u Srbiju | Portal i poljoprivredna emisija Bolja Zemlja\nVanredna kontrola svih uvoznika voća i povrća u Srbiju\nMinistarstvo poljoprivrede, šumarstva i vodoprivrede izdalo je nalog inspekcijskim službama da se izvrši vanredna kontrola svih uvoznika voća i povrća u cilju otklanjanja i najmanjih nepravilnosti u pogledu deklarisanja proizvoda koji se uvoze u Republiku Srbiju.\nIstovremeno, cilj Ministarstva je i da se kroz intenziviranje kontrola spreči bilo kakav pokušaj uznemiravanja javnosti i građana u delu zdravstvene ispravnosti poljoprivrednih proizvoda na našem tržištu.\nNajvažnije pitanje je u apsolutnom smislu zdravstvena ispravnost hrane u našoj zemlji i zbog toga iz Ministarstva podsećaju da se pre odobravanja svakog uvoza vrše detaljne laboratorijske kontrole koje su i u slučaju aktuelnog pitanja u vezi deklarisanja paradajza pokazale da je reč o potpuno ispravnim proizvodima. Ipak, utvrđivanje odgovornosti za greške koje su načinjene u pogledu samog teksta deklaracije je predmet rada nadležnih službi MPŠV koje su u skladu sa zakonskim ovlašćenjima pokrenule postupke protiv odgovornih u procesu.\nU slučaju potvrđivanja odgovornosti svi prekršioci u lancu će, u skladu sa zakonskim ovlašćenima, biti najstrožije sankcionisani.


Dobrotvorno društvo Sveti Sava i Crveni krst Sokobanja - Vesti TV Sokobasnja\nDobrotvorno društvo Sveti Sava pridružuje se akciji Crvenog krsta u prikupljanju pomoći socijalno ugroženim porodicama. Nažalost dosta je porodica kojima je neophodna hrana, odeća, obuća, nameštaj, ogrev\n17.02.2012. V E S T – Sv. Sava i CK\nDobrotvorno društvo ’’Sveti Sava’’ pridružuje se akciji Crvenog krsta u prikupljanju pomoći socijalno ugroženim porodicama. Nažalost dosta je porodica kojima je neophodna hrana , odeća, obuća, nameštaj, ogrev! Pakete sa odećom i obućom možete dostaviti u prostorije Crvenog Krsta radnim danom od 09,00 do 14 h. Radi pružanja pomoći u hrani, nameštaju i ogrevu svi zainteresovani mogu da se prijave na telefon 830-450, kako bi aktivisti Dobrotvornog društva ’’ Sveti Sava ’’ , organizovali preuzimanje i dostavu najugroženijima.


Evropski komesari upravo debatiraju o finalnoj verziji Strategije za Balkan.\nKako ekskluzivno saznaje „Dnevni avaz“, iz ove verzije dokumenta izbačeni su svi datumi, odnosno godine u kojima određene države moraju napraviti kredibilan napredak na putu ka članstvu u EU.\nIako se navodi 2025. godina kao moguća za novo širenje Unije, ističe se i da je taj rok „ekstremno ambiciozan“.\nReference o BiH, kao državi koja bi krajem naredne godine mogla dobiti odgovor na pitanje može li dobiti kandidatski status, te 2023. godina kao moguća za početak pregovora o članstvu naše države u EU, više ne postoje.\nPerspektive ulaska Kosova u EU također su bitno reducirane. To je rezultat pisma koje je Španija, zajedno s još četiri države uputila Komisiji, zahtijevajući da se ova država isključi iz procesa proširenja. U najnovijoj verziji Strategije, Kosovo se navodi u kontekstu ispunjenja odredbi Sporazuma o stabilizaciji i pridruživanju.\n- Kosovo ima priliku za održivi napredak kroz provedbu SAA-a, te da napreduje na svom evropskom putu onda kada okolnosti to dopuste – navedeno je u prijedlogu Strategije.\nBiH se pominje u više navrata u prijedlogu Strategije. Čeka se finalna verzija odgovora na Upitnik, te će se nakon toga dobiveni materijali analizirati.\nKao i od drugih država, i od BiH se očekuje predan i ustrajan rad na svim potrebnim reformama.\nPonovljeno je upozorenje da će institucije EU, s Evropskom komisijom na čelu, čvrsto insistirati na potpunom ispunjenju svih uvjeta za ulazak u Uniju, uključujući, naprimjer, pitanje granica ili saradnje s Tribunalom u Hagu (MICT).\nEvropska komisija objavit će finalnu verziju Strategije o Balkanu do 14.30 danas, kada će je javnosti u Strazburu predstaviti visoka predstavnica za zajedničku vanjsku i sigurnosnu politiku i jedna od potpredsjednica Evropske komisije Federika Mogerini (Federica Mogherini) i komesar za proširenje EU Johanes Han (Johannes Hahn).


Ilustracija (Foto mos.gov.rs)\nPoziv za poslodavce za učešće u programu „Moja prva plata“, čiji je cilj podsticanje osposobljavanja i zapošljavanje mladih, kao i pružanje podrške privredi u rešavanju problema sa nedostatkom kadrova, otvoren je danas i trajaće narednih mesec dana.\nU okviru drugog ciklusa programa, 10.000 mladih do 30 godina imaće mogućnost da u periodu od devet meseci steknu svoje prvo praktično iskustvo u struci, saopšteno je iz Vlade Srbije.\nKako se ističe, pomenuto iskustvo mladi će sticati kod privrednih subjekata koji posluju na teritoriji Srbije (preduzetnika, mikro, malih, srednjih i velikih pravnih lica kao i u javnom sektoru).\nDodaje se da su u 2021. godini izdvojena veća finansijska sredstva za njihove mesečne naknade, pa će korisnicima programa sa srednjim obrazovanjem biti obezbeđena mesečna novčana naknada u iznosu od 22.000 dinara, a korisnicima sa visokim obrazovanjem u iznosu od 26.000 dinara.\nNapominje se da poslodavci imaju mogućnost da kandidatima koje odaberu uplaćuju dodatna sredstva u svakoj fazi trajanja programa.\nOd 20. avgusta, u narednih mesec dana otvoren je poziv za prijavu kompanija za učešće u programu, dok će poziv za mlade biti otvoren od 1. do 31. oktobra ove godine.\nPrema anketi učesnika prvog ciklusa programa, sprovedenoj tokom jula ove godine, podaci pokazuju da bi više od 90 odsto mladih preporučilo ovakav način radnog angažovanja svojim prijateljima, a više od 80 odsto je iskazalo interesovanje da ostane da radi kod istog poslodavca nakon isteka ovog programa.\nOhrabruje i podatak da bi 62 odsto poslodavaca koji su učestvovali u istraživanju želelo da zaposli svog kandidata.\nZahvaljujući dobrim rezultatima prvog ciklusa, Vlada Srbije je odlučila da se program nastavi i ove godine.


[dj.dule blog]: Naša "efikasna" policija\nProbaj da im "tvitneš" na @policijasrbije makar za njihovu unutrašnju\nUpravo sam otvorio Twitter nalog, samo da bih pokušao da to uradim i nadam se da sam uspeo :)\nDa ti ispričam kako su hteli da zovu interventnu da me hapsi kada sam ih napušavao u SUP-u (valjda se tako zove) Novi Beograd?\nUkrali mi auto, ja prijavim .. posle par dana dođem da pitam šta ima novo, da li su uspeli nešto bar da nađu, i pandur (verovatno taj isti, uspavani) mi kaže: "nemoj bre da smaraš, tvoj auto je već sigurno na Kosovu u delovima".\nToliko sam popizdeo i počeo da urlam da su prvo bili šokirani a onda su hteli da zovu interventu da me uhapi. U afektu sam rekao neka zovu - prebiću i njih i njihovu interventnu :) Nisam baš "sitan" pa su možda i pomislili da sam ozbiljan, pošto sam bio ozbiljno ljut. To su skotovi žešći jer već 20 godina samo oni koji ne znaju šta će sa sobom - zaposle se kao policajci. Nekada je bila rigorozna kontrola budućih policajaca, već dugo je jedini i dovoljan kriterijum da "hoćeš da budeš policajac", zato su i takvi kakvi su.


EK odobrila 70 miliona eura za rani pristup vakcinama na Z. Balkanu – Rijec.ba | Tuzlanski internet portal\n28 Januara, 2021 12:03 AM\nEK odobrila 70 miliona eura za rani pristup vakcinama na Z. Balkanu\nEvropska komisija je danas usvojila paket od 70 miliona eura u okviru Instrumenta za pretpristupnu pomoć (IPA II) kako bi pomogla finansiranje pristupa partnera sa Zapadnog Balkana vakcinama protiv COVID-19, koje su nabavile države članice EU.\nKomesar za susjedstvo i proširenje Oliver Varhelyi rekao je da je tokom čitave pandemije EU pokazala da Zapadni Balkan tretira kao privilegovane partnere, saopšteno je iz Kancelarije EU na Kosovu.\n“U ovom duhu nastavljamo da radimo i kada je riječ o vakcinama, preduzimajući rane korake koji omogućavaju brz početak kampanja vakcinacije za kritično osoblje i najugroženije grupe u regionu. Brza vakcinacija biće presudna u okončanju pandemije i pokretanju socijalno-ekonomskog oporavka za Zapadni Balkan”, kazao je Varhelyi. Paket će biti isplaćen u obliku grantova koji će pomoći da se pokriju troškovi vakcina za prioritetne grupe u regionu, kao i neophodna oprema za vakcinaciju. Ovo će Zapadnom Balkanu omogućiti da nabavi određeni broj vakcina iz Ugovora o avansnoj kupovini EU sa šest proizvođača, pri čemu će pojedine države članice EU svoj unapred dobijen dio doza dijeliti s drugima. Iako EU nastavlja da podržava inicijativu COVAX, svjetska ustanova koja obezbjeđuje podjednaki univerzalan pristup vakcinama protiv COVID-19, a svi partneri sa Zapadnog Balkana su se već prijavili, očekuje se da će isporuka vakcina po toj šemi početi kasnije od kampanja vakcinacije u EU. Pristup brojnim dozama iz kupoprodajnih ugovora EU omogućiće regionu da započne vakcinaciju paralelno sa državama članicama EU.\nKomisija i Evropski centar za kontrolu bolesti, takođe, pomažu regionu u finalizaciji strategija vakcinacije u skladu s preporukama Komisije, kako bi se obezbijedila odgovarajuća priprema kampanja i neprimjetno upravljanje vakcinama. EU finansira i projekat sa Svjetskom zdravstvenom organizacijom (SZO) kako bi se potpomoglo upravljanje logistikom i isporukom vakcina.


Lokalne vlasti u Rumuniji saopštile su danas da vampiri više ne plaše posetioce zamka u Transilvaniji gde je navodno boravio Drakula, već medvedi koji presreću turiste.\nNekoliko turista, koji su bili dovoljno hrabri da sami pređu 1.480 stepenika tvrđave, reklo je lokalnim vlastima da su se našli licem u lice sa jednim medvedom i tri mladunca.\n- Ministarstvo ekologije odobrilo je da uhvatimo medvede i premestimo ih - saopštila je lokalna prefektura i dodala da su dotle zabranjene posete zamku.\nU Rumuniji ima oko 6.000 mrkih medveda, odnosno 60 odsto te vrste medevda u Evropi.\nZamak Bran, u okolini Brašova, srednjovekovno je utvrđenje i spomenik kulture nacionalnog ranga u Rumuniji. Nalazi se na granici između rumunskih pokrajina Transilvanije i Vlaške i poznato je i kao "Drakulin zamak", uprkos činjenici da gotovo nema dodirne tačke sa rumunskim nacionalnim herojem Vladom Cepešom.\nU zamku se nalazi i postavka vezana za istorijsku ličnost Vlada Cepeša, kao i za grofa Drakulu pisca Brema Stokera.


EKSPANZIVNA VERSUS MONETARNA | studenti.rs\nPočetna Diplomski radovi EKSPANZIVNA VERSUS MONETARNA\nEKSPANZIVNA VERSUS MONETARNA\nMonetarna politika je kompleksan sistem ekonomskog regulisanja i karakterišu je razni aspekti i elementi. O onim najvažnijim je bilo reči u dosadašnjim izlaganjima. Međutim, ostali su po strani pitanja i problemi koji se odnose na primenu mera monetarne politike, pa bi im stoga posvetio ovaj poslednji deo, a za njegovu izradu naročito sam koristio godišnje izveštaje i druge publikacije pojedinih centralnih banaka, godišnje izveštaje Bank of International Settlements-BIS i publikacije Centralne evropske banke-BCE. Kada je reč o primeni mera monetarne politike i o njihovim dejstvima potrebno je, između ostalog, voditi računa i o sledećim činjenicama. Monetarna politika je samo jedan od sistema ekonomskog regulisanja i za uspeh njenog delovanja neophodno je da mere monetarne politike budu usklađene sa drugim merama ekonomske politike, a naročito sa budžetskom politikom.\nU ovom radu ćemo pokušati da damo odgovor na pitanje šta je uopšte monetarna politika, kao i termine ekspanzivna i restriktivna monetarna politika, kakvu ona ulogu ima u ekonomiji, njeno sprovodjenje I uticaj koji ima na različite varijable u privredi I pre svega kakav uticaj ima na privredu Srbije. Generalno monetarna politika je veoma značajna u rešavanju brojnih problema kao što su: nezaposlenost, inflacija odnosno porast opšteg nivoa cena u zemlji. Pokušaćemo da prikažemo kako to monetarna politika može da utiče na različite ekonomske aktivnosti, njen uticaj na privredu u kratkom I dugom roku. Kod nas institucija koja je odgovorna za sprovodjenje monetarne politike je Narodna banka Srbije. Monetarna politika ustvari podrazumeva upravljanje kamatnim stopama I količinom novca u opticaju odnosno ukupnom ponudom novca u zemlji. Zbog uticaja koje Narodna banka Srbije ima na inflaciju, kamatne stope, poslovne cikluse, ona takodje ima neposredan uticaj I na finansijska tržista.\nMonetarna politika je skup propisa, mera, instrumenata kojim se pre svega u monetarnoj sferi društvene produkcije utiče i reguliše nivo, dinamika i struktura novčane mase. Ona jeste deo opšte ekonomske politike koja se sastoji od mera kojima se utiče na tok privrednog života stvaranjem, raspodelom i preraspodelom kredita u nacionalnoj ekonomiji i kupovne snage novca. Predstavlja primenjenu naučnu oblast koja se sastoji iz kreditne, emisione i devizne politike, a usko je povezana sa fiskalnom politikom u sklopu makroekonomske politike. Tvorac monetarne politike i predstavnik monetarne teorije je američki ekonomista Milton Fridman (1912 – 2006), dobitnik Nobelove nagrade za ekonomiju.


Violina | Music Harmony\nNa ovom kursu ćete imati priliku razviti svoju kreativnost, muzikalnost i pre svega naučiti iskazivati sebe kroz muziku. Edukativni sadržaj, pevanje i sviranje samo su neki od elemenata u otkrivanju čari violine i muzike uopšte.\nKurs violine se realizuje po jedinstvenom programu koji ujedinjuje više različitih metoda.\nPruža znanja koja će polaznici moći i te kako da primene, jer će naučiti da sviraju kako iz notnog zapisa, tako i da odsviraju melodiju koja im se dopada po sluhu. Biće upoznati sa raznim žanrovima muzike u kojima se violina pojavljuje.\nNe postoji starosno ograničenje, te ovaj smer mogu pohađati deca od 6 godina, ali i nekadašnji violinisti koji bi želeli da obnove svoje znanje i veštinu sviranja violine.\nPružamo obuku iz sviranja violine kroz dva sistema:\na) Priprema i polaganje ispita u državnoj muzičkoj školi.\nZa dolaske jednom nedeljno, polaznik će dobiti 8 individualnih mesečnih časova od po 30min a cena je 7.500din na mesečnom nivou.\nZa dolaske dva puta nedeljno, polaznik će dobiti 16 individualnih mesečnih časova od po 30min, a cena je 12.000din na mesečnom nivou (8 časova violine i 8 časova solfeđa). Akcija- ako uplatite tri meseca unapred, mesečna cena će biti 10.500din.\nb) Obuka kroz metod RSL awards (London)- popularna muzika\nZa dolaske jednom nedeljno, polaznik će dobiti 4 individualna mesečna časa po 45min, a cena je 6.500din na mesečnom nivou.\nZa dolaske dva puta nedeljno, polaznik će dobiti 8 individualnih mesečnih časova od po 45min, a cena je 12.000din na mesečnom nivou. Akcija- ako uplatite tri meseca unapred, mesečna cena će biti 10.500din.


Stručni žiri presudio: Gran - pri filmu "Hladno je" Danila Ivanova iz Rusije | BL Portal\nStručni žiri 15. Međunarodnog festivala dokumentarnog i kratkog filma, ekologije i turizma “Jahorina film festival” Gran-pri za najbolje ostvarenje dodijelio je kratkom igranom filmu “Hladno je” reditelja Danila Ivanova iz Rusije.\nDirektor “Jahorina film festivala” Mirko Despić rekao je novinarima da je Festival ispunio njihova očekivanja i da su u postojećim okolnostima epidemije virusa korona dali maksimum da filmove učine dostupnim što većem broju publike projekcijama u festivalskom centru u hotelu “Damis”, putem internet platforme “Muvi” i emitovanjem na Televiziji Istočno Sarajevo.\n“Zlatni javor” za najbolji dokumentarni film iz BiH pripao je filmu “Neki novi Brodvej” reditelja Denisa Bojića, koji priča nevjerovatnu filmsku priču o nepokolebljivosti ljudskog duha i vjeri u sopstvene mogućnosti, o podvigu šest osoba sa Daunovim sindromom, koji postaju jedni od prvih polaznika profesionalne škole glume na prostorima jugoistočne Evrope.\nZa najbolji regionalni dokumentarni film “Zlatni javor” dobio je film “Ognjilo” autora Vladimira Perovića iz Crne Gore, dok je najbolji dokumentarni film u međunarodnoj konkurenciji pripao filmu “Poslednji” Fariza Ahmedova iz Azerbejdžana.\nZa najbolji regionalni dokumentarni TV film nagrada “Zlatni javor” dodijeljena je ostvarenju “Gdje je srce” autora Jelene Božović iz Srbije, a za najbolji u međunarodnoj konkurenciji pripalo je filmu “Karabah, izgubljeni svijet” reditelja Artura Matvejeva iz Rusije.\n“Zlatni javor” za najbolji regionalni ekološki film dodijeljen je filmu “Aktivni građanin” autora Pjotra Goldenstina i Jana Lorenca iz Srbije, dok je za najbolji ekološki film u međunarodnoj konkurenciji izabran “Etiopija se svakodnevno bori za reciklažu” Luiđija Baldelija iz Švajcarske.\nNagradu za najbolji regionalni turistički film dobio je Nebojša Ilić iz Srbije za film “Nije važno odakle sam”, dok je nagrada za najbolji turistički film u međunarodnoj selekciji dobio Rus Nik Rubnikov za film “Lukomori”.\nU konkurenciji studentskih filmova nagradu za najbolji regionalni film dobila je Lana Bergar iz Slovenije za film “Otava”, dok je nagrada za najbolji studentski film u međunarodnoj konkurenciji pripala filmu “Marjam” reditelja Rošna Rasel Kjurbani iz Velike Britanije.\nNagrada za najbolji eksperimentalni film u regionalnoj konkurenciji dodijeljena je filmu “Snovi” Aleksandera Kašadea iz Srbije, a u međunarodnoj Špancu Hozeu Vegi za film “Sjećanja”.\nNagradu “Zlatni javor” za najbolji regionalni kratki igrani film dobio je Stefan Tomić iz BiH za film “Kuća ima rogove”.\nGodišnja nagrada, počasni “Zlatni javor” za izuzetan doprinos filmskoj umjetnosti pripao je reditelju Radoslavu Stanišiću iz Crne Gore.\nDirekcija “Jahorina film festivala” je i filmovima koji su imali nominacije žirija, a nisu dobili “Zlatni javor” dodijelila specijalne nagrade.\nDodjelom današnjih nagrada završen je “Jahorina film festival”.\nPrijatelji festivala su Turistička organizacija “Jahorina”, Ski centar Ravna planina, Art simpozijum Jahorina, Kulturni centar Pale, hotel “Damis” i cvjećara “Gardenija”.\nTags: dodjela nagrada, dokumentarni film, Jahorina\nDobili striktno narađenje: Vatrogasci se povukli zbog pojačanih vulkanskih eksplozija\nSaobraćajne nesreće u Zalužanima: Sudar četiri automobila, drugi udes 100 metara dalje